martxoa | 2014 | 31 eskutik | Page 2\nArtxikoak hilabeteka: martxoa 2014\n2014/03/21 · 7:00\nBlas de Oterok Gabriel Arestiren heriotzean\ngizaldietan defenditu zenuen etxea,\ngure aberri txikia\nbelar eta odolezkoa,\nanaia eta maisua,\nbegira Meliri malenkoniazko ilargi baten antza hartzen\nAndere Bihotzen kriskitina,\nGabriel, euskal poesiaren iraultza,\nisildu, isildu beraren hilobi ondoan,\nzelatan dabil norbait zuk baztertu zenuen gurutze bat hartuta,\ngure gizaldietako etxeak bizirik iraungo du zure berban,\ngure etxean segitzen duzu.\n(Blas de Otero, Madril, 1975eko iraila)\n2014/03/20 · 7:00\nIritziz aldatu da? Iritziz aldatu du? Iritzia aldatu du?\nAspalditik izan dut zalantza hori, nola demontre eman behar den euskaraz gaztelaniazko «ha cambiado de opinión». Azken asteetan prentsan eta bestelako irakurgaietan aurkitu ditudan antzeko hiru adibidek behingoz gaiari heltzera eta ikerketatxo bat egitera bultzatu naute:\nBi lagun horietako bat gandorrarekin orrazten zen, larruzko txupa beltzaz janzten zuen, eta lider bat zen institutuan. (Idurre Eskisabel, Berria 2014-03-12)\nBeraz, aipatu eleberri humoretsuan liburuen bidez protagonista guztiak eraldatzen dute izaeraz eta aldartez (idazleak bere misoginia gainditzen du, haren arrebak etxeko giro itogarria garaitzen du eta aurkitzen duen maitaleak, liburuak saltzeaz aparte, literatura idaztera pasatzea deliberatzen du…). (Fito Rodriguez, Irakurketa dela-eta, Erroteta, 2012)\nJoana Ocaña aktoreak Erikarena egiten du; sexuz aldatu den emakumea da (Adrian Garcia, Berria 2014-03-09)\nLehenengo bi adibideek belarriko mina eragin zidaten, nik txupa beltzaz janzten zen edo txupa beltza janzten zuen esango bainuke inolako zalantzarik gabe lehenengoan, eta izaeraz eta aldartez eraldatzen dira bigarrenean.\nIritziz aldatu esamoldearekin, baina, gauzak ez ditut hain argi. Badakit «aldatu» aditza iragankorra nahiz iragangaitza izan daitekeela, baina hau bezala instrumentalez osatutako egitura batean, modu iragankorrean ala iragangaitzean jokatu behar da? Ala ez du instrumentalik behar, absolutiboa baizik, osagarri zuzen moduan? Susmoa dut iritziz aldatu du ez ote zaigun gaztelaniazko egituraren kalko bidez sartu: ha cambiado de opinión > iritziz aldatu du, BAINA (se) ha cambiado de casa > etxez aldatu da.\nEreduzko Prosa Gaur corpusera jo dut bilaketa bat egitera, ea gure ereduek zer darabilten ikustera, eta denetatik topatu dut; adibide batzuk baino ez ditut emango hemen:\nIRITZIZ ALDATU DU\nSethe buruz behera jartzen hasi baina iritziz aldatu zuen. (Maitea, Toni Morrison / Anton Garikano, Alberdania, 2004)\nBaina litekeena da hemendik zortzi egunera idaztea, iritziz aldatu duela eta beste baterako uzteko. (Goragalea, Jean Paul Sartre / Monika Etxebarria, Alberdania-Elkar, 2003)\nKopetan muxu eman zidan, eta iritziz aldatzen banuen bera han egongo zela esan. (Eta handik gutxira gaur, Eider Rodriguez, Susa, 2004)\nIRITZIZ ALDATU DA\nEta esaten badiot iritziz aldatu naizela berriro? (Brooklyngo erokeriak, Paul Auster / Oskar Arana, Alberdania, 2006)\n-Orain hori erraiten duk, baina neure bizitza kontatuko banik, iritziz aldatuko hintzateke, beharbada… (Lur bat haratago, Joan Mari Irigoien, Elkar, 2000)\nZiztu bizian errepidea berriro zeharkatu, bulegora presaka igo, inorentzat ez zegoela oihuka esan idazkariari, telefonoa hartu eta etxeko zenbaki osoa ia markatua zuenean, iritziz aldatu zen. (Harry Potter eta Azkabango presoa, J.K. Rowling / Iñaki Mendiguren, Elkar, 2002)\nIRITZIA ALDATU DU\nEz zuen iritzia aldatuko, ezta? (Eraztunen Jauna III, J.R.R. Tolkien / Agustin Otsoa, Txalaparta, 2004)\nLehen akigarria iruditzen nintzaion, eta bera ere bai niri; orain nik iritzia aldatu dut, baina aldatu ote du berak ere? (Anne Franken egunkaria, Anne Frank / Josu Zabaleta, Erein, 2004)\nJontxuk bazekien, ustez, eta azken orduan iritzia aldatu zuen. (Errautsen distira, Xabier Mendiguren Elizegi, Elkar, 2002)\nBilaketa horrek ezer gutxi argitu dit erabili beharreko formaren inguruan. Beraz, halakoetan sarritan egin ohi dudanez, Patxi Petrirenaren Morfosintaxiaren inguruko zalantza eta argibideak liburura jo dut, eta hantxe topatu dut azalpen labur bezain zehatza (184. or.):\n«Arropak aldatu ditut» ez ezik, «arropaz aldatu naiz» ere esaten da. Honako hauetan, ordea, oso zalantzakoa da instrumentala; absolutiboa, berriz, segurua:\n(1.001) a. *Bidasoa taldeak atezainez aldatu beharko du.\nb. Bidasoa taldeak atezaina aldatu beharko du.\n(1.002) a. *Jarreraz aldatzen badu, lortuko du.\nb. Jarrera aldatzen badu, lortuko du.\n(1.003) a. ▪ Iritziz aldatu da. («*Iritziz aldatu du», okerra)\nb. Iritzia aldatu du.\nOrotariko Euskal Hiztegian ere argi ikusten da «aldatu» aditza instrumentalarekin erabiltzean iragangaitzean jokatu izan dela tradizioan:\n(Con instr.). Cambiar(se) (de). “Changer de robe ou de lieu. Lekuz aldatu zara” SP (v. lekualdatu, tokialdatu). “Eskuz aldatu (Sal), mudar de dueño” A EY III 257 (v. eskualdatu). “Etxez aldatu dira (V-gip, G-azp, AN-gip, B, BN-arb), bizitzez kanbitu dire (AN-5vill), lekuz aldatu ziren (BN-lab), artzainak bazkatokiz aldatu ziren (BN-ciz)” Gte Erd 10.\nAurrerago ematen diren adibideen artean ere, iragangaitzean daude ia denak. «Iritziz aldatu» esamoldea ere ageri da adibideen artean, iragangaitzean hau ere:\nEz bait naiz gehiegi gai honetan iritziz aldatu. MEIG VIII 53.\nArgitu ditut, beraz, hasierako zalantzak: iritziz aldatu naiz esango dut hemendik aurrera (eta etxez aldatu naiz, arropaz aldatu naiz, sexuz aldatu naiz, izaeraz aldatu naiz…), eta ez iritziz aldatu dut (bigarren aukera hori osagarri zuzena dagoen kasuetarako gordeko nuke: amak iritziz aldatu (aldarazi) zuen alaba); edota, instrumentala alde batera utzita, iritzia aldatu dut, besterik gabe.\n2014/03/19 · 7:00\n…ibiltzen naiz sarritan hitz edo esamolde jakin baten euskal ordain taxuzkoena aurkitu ezinik. Baita buruan dudan ordaina egiazki taxuzkoena —edo bederen zuzena— ote den argitu nahirik ere. Hiztegiz hiztegi, corpusetik corpusera, ereduzko prosatik ereduzko prosara. Hainbeste eta hainbestetan ibiltzen naiz han-hemenka kontsultan non iruditzen baitzait anitzez ere denbora gehiago iragaten dudala kontsulta etengabeko horietan ezen ez itzulpenak eskatzen dituen bestelako eragiketa mentaletan.\nEgia da, egia denez, hiztegietarako joan-etorri horietan ibili bidenabar burua estutzen aritzen naizela maiz, gogoan alderrai dabilzkidan aukeren-maukeren gainean hauta-lanetan. Baina egia da, baita ere, nahiago ditudala ez zenbatu kontsulta-lanetan pasatzen ditudan denbora-tarte horiek, beldur bainaiz ileak lazteko moduko kontuak aterako litzaizkidakeela.\nNago ez ote den segurtasun falta ikaragarrizko baten seinale. Edo izan liteke estuegi lotzen natzaiola Itzulpengintza Masterreko irakasle haren aholkuari: hitzen batekin duda izpirik izanez gero, hiztegietara jotzeko beti (hala ez jokatzearen ondoriozko itzulpen trakets eta xelebreen antologia polit eta irri-emangarri batekin hornitu zigularik aholkua, jakina). Inoiz pentsatu dut Interneten errua ere badela, hain delako erraza eta erosoa, baita —batzuetan— entretenigarria ere, leihoz leiho jauzika orduak ematea.\nAnitzetan galdetu diot neure buruari nola eginen nukeen baliabide horiek guztiak gabe, nola moldatuko nintzatekeen Internet gabe edo eskura hiztegirik bakar bat ere izan ezean. Uf! Izerdi eta guzti sumatzen dut bizkarrezurrean beheiti! Eta hara non aurreko batean Xabier Olarrak hausnarketa aski jakingarri hau bidali zidan mezu batean, hark itzulitako Historiarik goibelena irakurri ondoren igorri nion laudorio mezuari erantzuteko:\n«Eta Historiarik goibelena, bai, niri ere liburu bikaina iruditu zait beti. Nik atxikimendu berezia diot, lehenbiziko ehun orriak papera eta lapitzarekin eta hiztegirik gabe egin nituelako Nepaleko trekin batean (zati bat) eta Kathmandun beste zati handi bat, han ere papera eta lapitzarekin (eta Internetik gabe). Gero, noski, hona iritsi nintzenean behar ziren hiztegi guztiekin bukatu nuen. […] Bestalde, uste dut norberak barruan dituen baliabide soilekin lan egin izanak —liburuetara, hiztegietara eta abar gehiegi jo gabe— nolabaiteko naturaltasuna ematen diola lanari (eta irakurketa erraztu ere bai agian). Hori da behintzat X-k esan zidana Durangon: historia ez zitzaiola batere interesatu, baizik eta testua bera, idazkera, eta abar, eta horrek euskaraz hartzen zuen taxua. Esplikatu nion nola egin nuen aspaldi hartan, eta beharbada horren ondorio izango zela […]».\nNi, nolanahi ere den, saiatu ere ez!\nBide batez, bihoakie hemendik nire miresmenik handiena Internet gabeko antzinaroko itzultzaile guztiei!\n2014/03/17 · 7:00\nHau traizioa bada\n«Traduttore, traditore» salaketa aurrenekoz erabili ei zuten Danteren Divina Commedia frantsesera eroandako itzultzaileen lana epaitzean, jatorrizkoari leial ez izatearen ondorioz literatur lan handi-handi bat txikitu bide zutelako. Harrezkero, itzulpengintzaren gainean diharduen edonork bere buruari aski eta eskubide osoko juje deritzo lanbidea nahiz edozein itzultzaile judikatu eta damnatzeko, aipabide hori berbara ekartze hutsaren indarrez edo lizentziaz.\nGregory Rabassa itzultzaile omentsuak argi ebatzi du esaera horren gainean: «itzultzea traizioa bada, traizio egin dezagun ahalik eta ondoen». Eta ondo baino hobeto ei daki zertaz ari den, boomeko idazle latinoamerikarren lanak ingelesezko merkatuetan aditzera eman baitzituen eta ospetsu bihurtu: Jorge Amado, M.A. Asturias, Julio Cortázar, García Márquez, Vargas Llosa… Haren gainean García Márquezek esana du Rabassa ingelesezko idazle latinoamerikarrik onena dela. Itzultzailea eta irakaslea ez eze, poeta ere delako Gregory Rabassa (1922) jatorri kubatarreko amerikarra.\nIf This Be Treason: Translation and Its Dyscontents, A Memoir liburuan, besteak beste, traizioaz eta traizio moduez dihardu. Izenburuan omenaldi egiten dio liburu portadatxoko aipuetako bati, (bestea italierazko esaldi ospetsu hura da) Virginiako lehen gobernari izandako Patrick Henry politikariaren esanari: «If this be treason, make the most of it», pentsaeraz Ingalaterratik independente izatearen alde agertzeagatik traidore izatea aurpegiratu ziotenean arrapostu hori bota zuelako. Bestalde, izenburuak badu beste joko bat: dyscontent horrela idaztean, kontenturik eza eta disfuntzioaren kontzeptua berba bakarrera ekarri gura ditu Gregoryk, Freudek Das Unbehagen in der Kultur liburuan jorratutako bakartasunaren esanguraz bat.\nAurreneko kapituluan itzultzailearen metafora bikain-bikaina eskaintzen du, Calderónen La vida es sueño laneko pasarte bat erabilita: «ez baitut traidorerik nahi / amaiturik traizioa». Izan ere, halaxe jazotzen da gizartean: traizioa egin ostean, nork du gogoan traidorea? Ez ote du gizarteak itzultzailea gurago ziega ilun batean giltzapetu, edo, bederen, hala balitz legez jokatzen?\nGregoryk dioenez, itzultzaileak saldukeria egin diezaioke hitzari, lehenik eta behin. Eta elea tradituz gero, hizkuntzari egiten diogu traizio, hitza delako berbetaren muina, ikusi, sentitu eta irudikatzen ditugun gauza guztien metafora. Bigarrenik, berbari eta, hortaz, mintzoari etoikeria eginez gero, abiaburuko nahiz helmugako kulturei ere traidorekeria egingo diegu, hizkuntza kultura jakin baten ekoizkina delako.\nTradituen beste sail bati gagozkiola, traizio egin diezaieke itzultzaileak itzulpengintzaren inguruan dabiltzan gizaki guztiei ere. Aurreneko biktima, zertan esanik ez, egilea bera da. Eta egilea traditzean, irakurleei nahiz geure buruari egingo die jukutria.\nHarri, stone, pierre, piedra… berbek objektu bera irudikatzen (omen) dute, dena dela, elkartrukagarri dira horregatik, besterik gabe? Soinu aldetik, esaterako, elkarren erabat ezberdinak dira. Flaubertek pierre idaztean buruan zuena ez dute inoiz emango harri, stone edo piedra berbek den-dentxoan. Traizioa, hortaz. Kontua da Flauberten garaiko irakurle frantsesak ere ez zuela buruan izango idazlearen irudi bera inondik inora (ezinezkoa delako, izatez). Azken buruan idazlea compendium bat da, osagai askoren multzoa: hizkuntza, kultura eta hitz pertsonal-pertsonalak, eta alderdi horietako batzuk helezinak gerta dakizkioke itzultzaileari.\nGuztiarekin ere, itzultzailearentzat traiziorik tristeena da bere buruari egiten diona, itzultzailea ere idazle eta irakurle delako. Idazle ideala esan geniezaiokeela dio Rabassak. Eta irakurlea ere badenez —gogoan izanda irakurle bakoitzak jatorrizkoaren irakurketa berezi eta ezberdin bat egiten duela—, itzultzaile-idazle-irakurlea testu itzuliaren irakurleen irakurraldien bideratzailea izango da, eta horrek irakurleen jainko ahalguztidun bihurtzen du, noiz apetatsu noiz zintzo.\nItzultzaileak, hortaz, traizioa ezinbestekoa dela ikusita, alebosia hori ahal denik eta ondoen egiten saiatu beharko du, jakitun ere jakitun dagoela itzultzea inoiz amaitzen ez den prozesu edo ariketa dela, urte batzuk igarota testuari berriro oratzeko aukera izanez gero noraezean aldaketak egingo dizkiola, alegia, traizioa bikaintzen ahaleginduko dela, noraezean.\nTraiziorik «onena», hau da, itzulpenik taxuzkoena, «oinarri-oinarrian, irakurketa egoki bat» besterik ez delako Rabassaren aburuz: «Itzulpengintza hurbiltze bat da. Birkreatzea ezinezkoa da. Itzulia egiaren beste bertsio bat da».\nRABASSA, Gregory. If This Be Treason: Translation and Its Dyscontents, A Memoir. New York: New Directions Books, 2005.\n2014/03/14 · 7:00\nBeti gurekin izan ditugun hitzek, batzuetan, ezustekoak ematen dizkigute mamian pixka bat arakatzera ausartzean edo gogoetan gehixeago sakontzeko pausoa ematean. Halaxe gertatu zait niri maitemindu aditzarekin. Aski hitz arrunta da, ezta? Misterio handirik gabea, itxuraz. Baina ondo al dakigu zer adierazten nahi duen? Neurri batean, bai; baina neurriaren beste zatian ez, beharbada.\nAditzaren esanahietako batera mugatzeko joera daukagu; segur aski, besteaz jabetu ere egin ez garelako. Adiera zabalduenarekin identifikatzen dugu aditza; enamoratzearekin, alegia. «Irakaslea maitemindu egin da. Autobus-gidaria gustatzen zaio. Eta nola, gainera!». Bikain. Oso ondo erabilita dago. Baina bada besterik. Hain zuzen ere, maitasunak sarri askotan izaten duen beste alderdiarekin lotuta dagoena: minarekin. Hots, maitatu bai, baina trukean nahi edo desio den maitasuna jasotzen ez denean izaten den nahigabearekin (mal d’amour, mal de amores). Oinaze horrek ere maitemina du izena: «maiteminez zauritu da», «maiteminak jo dio bihotza»…\nBeraz, hitz batek berak maitasunaren zirrara eta maitasunaren samina adierazten dizkigu euskaraz. Ez al da berezia? Arbasoak konturatuta zeuden, nonbait, maitemintzeak, askotan, maitatzea ez ezik, mintzea ere badakarrela, eta biak hitz bakarrean biltzea erabaki zuten. Haien jakintza!\n2014/03/13 · 8:06\n2014/03/12 · 7:00\nEsan nezake oraintxe pare bat urte hasi zela neretzat zure etena, eta orain erabateko desarmatzea etorri zaizula; desarmatzea eta desegitea, itxuraz behintzat. (Hau fedabideetako hizkuntza da; ez da gurea.)\nEsan nezake bi gune pneumonikok (p– eta guzti, zatarkiago eman dezan) astindu zaituztela, eta shock septikoak eraitsi, baina horiek ere ez dira gure ahorako egiten diren hitzak.\nEsan nezake ezinak menderatu ondorengo herio hartan munduaren kontra atzaparka batean ikusi zaitudala; tapaki, kable, galtzeta eta harrapatutako guztiak gainetik kendu nahian eta ezinean. Munduaren kontrako amorru bat Larrialdietan eta Susperketan. (Hau nere hizkuntza da; ez dakit zer zebilen zure gogo-bihotz erorietan.)\nAitor nezake elkarri emandako azkenengo musua oso tristea izan dela, bion ezpainen artean plastikoa baitzegoen; oxigenoa deritzana edo arnasaren lagungarri plastikozkoa. «Ezin det ezer eiñ»: horiexek, berriz, zure azkenengo hitzak, guk ulertzeko moduko azkenengo hitzak. (Hau edozeinen hizkuntza da, nik uste.)\nEsan nezake –askok esan dutena– betiko loan etzan zarela, edo bestela –beste askok uste dutena– zure jaungoiko haundi horren aurrera agertu izango zarela, zeure txikian. Horrexen zain bizi zinen, eta zure fede horri zor zaio hemen leku bat.\nEsan nezake… ez: hau ez dago esaterik; hau idatzi bakarrik egin liteke:\nMaria Luisa Amutxastegi (Hondarribia 1927 / Azpeitia 2014)\nBaina ez; informazioa da hori: maskarak, egutegiak, mapak. Hori ez da egia, zeren egia ez baita hori.\nEsan dezaket zure agonian, bizi-heriotzen borroka horretan, zure izter-artera begira gelditzen nintzela sarri, pentsatuz bezala hortik atera zela amazulo hau, euskaltzulo hau, eta zuk egin ninduzula zulo. («Zuk egin ninduzula zulo!»: ez dakit zer diodan, baina baneki ere ezin esana litzateke.) Eta orobat esan dezaket deabrutxo ere egin ninduzula: zure fedearen haundiegiak utzi bide ninduela ni ezertan sinisteko ezindua bezala. Eta hau psikoanalisi merkea izango da beharbada, baina ezin segurtatu dit inork psikoanalisi garestia baino eskasagoa denik nahitaez.\nBo, esan dezadan garbi: ezin dut sinistu eta ez dut sinisten medikuen, ehorzleen eta burokraziaren bertsiorik. Ez dut sinisten eta, mundutik ihesi, hizkuntzara nator. Sinistu ezean, argitu egin nahi dut asuntoa hementxe, itzultzaile euskaldunen begiratoki honetan. Eta argitu nahi dut hizkuntzaren eta hitzen argira joz, itzuli ezineko hitzetara joz. Eta horregatik hitz egin nahi dizut minaren gainean eta gure min hitzaren gainean eta azpian. Zer egin nezake bestela? Hitzen historia kontatzetik ateratzen dut bizimodua, badakizu, edo bazenekien.\nMina biziaren ahaide hurkoa da. Begira edo entzun nola den mina, funtsean, gogoa edo guraria: Axular haren ikhus min handi batekin, Bordel zure mina dudala; baina gizakion gogo horrek galera edo ezina ditu oso bertan: Etxepare haren minez orai nago ezin hilez bizirik, Lazarraga ni aren minez ilten ninzan; eta oinazea edo gaitza bera ere adieraz ditzake: Oihenart ezta sentheria bano min gaitzagorik. Eta gauza mina gauza mikatza da, biziegia, pipertuegia, piperminduegia: Axular iustizia min da eta garratz.\nEz dago bizirik minik gabe, gogorik edo guraririk gabe. Baina min horrek, gogo horrek, oso aise har ditzake galeraren, ezinaren, gaitzaren eta oinazearen koloreak gure baitan. Biziari eusten dion edo biziak berekin duen min hori aise da mintzen eta biziegitzen; eta txartzen, gaiztotzen, mikazten, zakartzen eta zitaltzen. Biziak berekin duen zera horrek berorrek du bizia galtzen. Minaren minegiak eta biziaren biziegiak kentzen dute azkenerako arnasa bera. (Minbiziari leku batzuetan bizia edo biziena esan izan zaio huts-hutsik; hortik atera kontuak.)\nEz dut deus asmatu. Hizkuntzak berak nakar honaino. Sinistu ezean, hauxe nahi nuen argitu.\nBaina, mundura itzuliz, munduaren gezur-itxuretara itzuliz, esan beharra daukat zure erabateko armagabetzeak gure erabateko amagabetzea ekarri duela.\nEta baet ordue nere benetako hizkuntzen hitzeiteko; ezin leizke azkenengo hitzek e plastikozkuk izen. Euskerazko periodikue letze zendun, ta euskerazko rebixtek, ta liburuk e bai…; ez: zurie etzan normala, zure edadeako etzala oso normala esan nahi nuke; izene, eskola pusket e bazendun, pianue re jotze zendun txikiten, “bizi ziñetenin”, gerrie irabazi zebenak dana kentzea etorri zin arte, baño ixo: gauze bat bakarrik, ta da oiñ premiye sentitzetela… nere biyotzak, begiyek eta belarriyek premiye sentitzebela periodikun euskera batun jarri gendun esaldiye neure era jartzeko hamentxe:\nZure barrun eon giñen;\ngure barrun zaude oiñ.


Sri Lankako Musika ~ Journey-Assist - Sri Lankako musika entzun. Tradizionala. etnia\nHasiera » Mundu osoan / Eskualdeetan » Asia » Sri Lanka » Sri Lanka Musika\nSri Lankako musika (entzun)\nSri Lanka aberatsa duen herrialdea da kultura, bere musika tradizioak barne hartzen ditu. Mendean hasi zen Lankako musika nazionalaren garapena.\nBiztanleen gehiengo nazionala sinhala denez, Sri Lankako tradizio musikalen oinarria da haien kultura. Indiako hegoaldean Sri Lankako musika nazionalaren garapenean eragin handia izan zuen. Sinhalako musika etnikoan, antzezpen instrumentalak paper handiagoa du, kantua gutxiago garatzen den bitartean. Garrantzitsuenak haize eta perkusio instrumentuak dira. Hain zuzen ere, 5 Sinhala Bera danbor mota daude, forma eta tamaina desberdinak dituztenak. Melodia bat jotzeko, haien motako 2 edo gehiago aldi berean erabiltzen dira.\nSri Lankako musikaren ezaugarriak\nSri Lankako musika patroi zehatzek ezaugarritzen dute, doinuen elementuak errepikatuz tonuaren beherakada motelarekin. Euren tonuen egiturak zerikusi handia du Indiako Hego Konposizioen egiturekin. Sri Lankako ahots-jarrerako estiloa ahots "bibrazio" bizia eta soinuen trantsizio ugari agertzearen ezaugarri da. Kantuak musika instrumentuekin batera joaten dira, gehienetan bateriarekin. Emakumezko abesbatzen kantua egiterakoan, festak era berezian eraikitzen dira: bakarlariaren zatia eta abesbatza zatia txandakatzen dira, gero gainjarri egiten dira.\nSri Lankako musika moderno ezaguna (entzun)\noso musika arima, hain garbia eta atsegina. oso oroitzapen onak ekartzen ditu. Eskerrik asko egileari hain erreprodukzio zerrenda on batengatik.\nEskerrik asko! Egilea oso pozik dagoela ziurtatzen dut zure iritziz, berak berak musika hau guztia idatziko balu bezala ...\nBatez besteko balorazioa 5 / 5. Balorazio kopurua: 20


2016 martxoa | Slump doktorearen zaintiratua\nKirolarien sariak: Zenbat diru jasotzen dute gizonek, zenbat emakumeek?\nEmakumezko eta gizonezko kirolariek kobratzen duten diru kopuruaren arteko aldeaz artikulua plazaratu du The Guardian egunkariak, Novad Dojkovic tenislariak adierazi ostean gizonezkoek sari potoloagoa jaso beharko luketela, ikusle gehiago erakartzen duten heinean. Serbiarrak diru kontuak aipatu ditu kazetariek galdetu diotenean ez zer iritzi duen Raymond Moore Indian Wells torneoko zuzendariak egindako adierazpen sexisten gainean: “Hurrengo bizitzan, itzultzen naizenean, WTA Emakumeen...\nFutbolzaleek eskaleak umiliatzea ez da nobedadea\nAgian ikusiko zenituzten irudiak: Holandako PSV futbol taldeko zaleak Madrilgo terraza batean eserita, eskean dabiltzan emakume batzuei txanponak botatzen, txalo eta biba artean. Poliziek, portzierto, emakumeak atera zituzten plazatik. Tamalez, ez dira haiek izan etxegabeak umiliatu dituzten lehenbiziko futbolzaleak. Duela bost urte, Manolo Lama kazetari espainiar ahoberoak zuzeneko eder hau eskaini zigun Londresetik, Madrilgo Atletico taldeko zaleen konpainian: Enfin, zer esan ere ez dakigu....\n#m3moria aldarrikatzeagatik zigortu ditzaketen Baskoniazaleei elkartasuna Italiatik\n1976ko martxoaren 3an Gasteizen hil zituzten langileen omenez, “Egia, memoria, justizia” zioen kartela zabaldu zuten Indar Baskonia taldeko kideek, Bilboko Dominion-en aurkako saskibaloi partidan. Itxuraz, deus larririk ez zioen pankartak. Ertzaintzak, aldiz, bi lagun identifikatu zituen eta, aldarrikapen politikoak egitea debekatzen duen kirolaren legea aitzakia, 3.500-10.000 euro arteko isuna jaso dezakete, auziak aurrera eginez gero, Indar Baskoniako zaleek Hala Bedik...


Erdarakada ote aditza aurreratzea? | Faroa\n← EITB Irratiaren kaparrada\nZilarrezko Euskadi saria →\nErdarakada ote aditza aurreratzea?\nData: 2005(e)ko apirilaren 30a Egilea: Joxe Aranzabal\nAurreko egun batean, Iban Arantzabal Sustatuko editoreak esan zienean gure ikasleei komeni zela aditza aurreratzea blogetan-eta idazterakoan, gure ikasletako batzuek erantzun zioten hori oso arrotz egiten zitzaiela, erdarakada itxura handia zuela.\nUlertzekoa da ikasleen erantzuna, eskolan hasi zirenetik, horixe esan zaielako urtea joan eta urtea etorri: aditza beti esaldiaren atzealdean ipini behar dela. Horixe izango da, seguruenik, ikastoletan eta gainerako ikastetxeetan euskarari dagokionez ematen den mezurik errepikatuenetako bat. Horretan ez dago zalantzarik Sebero Altubek sekulako arrakasta izan duela.\nBaina ez da beti horrela izan. Gure klasikoei begiratuz gero, ikusten da haiek ez zutela inolako lotsarik aditza aurrealdean erabiltzeko, eta, horri esker, komunikagarritasunak izugarri irabazten zuela bere testuetan.\nBaina gaur egun ere, idazle batzuk hasi dira aditza aurreratzen bere idatzietan. Horietako bat da Joan Mari Irigoien. Egun hauetan Komunista.com irakurtzen ari naiz (aurtengo Zilarrezko Euskadi saria euskaraz), eta hor ere aurkitu dut adibide argirik:\nAtera zuen buzoaren poltsiko batean zeukan koaderno txikia, hartu zuen belarrian zeraman lapitza, apuntatu zuen bere telefonoa orritxo batean, kendu zion koadernoari orritxoa, eman zion Teresari eskura, eta honela esan zion: (68. or)\nDeitu zion, bada, handik astebetera Teresak Tomasi; geratu ziren Donostian, Paseo Berritik itzulalditxo bat egiteko; elkartu ziren eta ibiltzen hasi; zeharkatu zuten Parte Zaharra, portura jotzen duen Urgull mendiaren magalera egiteko; eseri ziren banku batean; miretsi zuten Kontxa, Igeldo eta inguru haren ederra\nKategoria: Sailkatugabeak Etiketak euskara. Gorde lotura.\n1 Response to Erdarakada ote aditza aurreratzea?\n2005(e)ko irailaren 20a 18:31\nJakin al daiteke zergatik idazten duzun modu xelebre horretan? errespetu osoz galdetzen dizut, ez pentsa txantxetan nabilenik. Kezkatzen nau zure idazteko modu horrek. Ez da batere naturala.


ATZERA BEGIRAKO: MUSEOAN BARRENA.\nARKEOLOGI MUSEOA: ATZERA BEGIRAKO MUSEOAN BARRENA.\nArkeologi Museoa (Bizkaiko Arkeologikoa Museoa) - ERAKUSKETA\n2017/01/27 - 2017/04/30\nArkeologi Museoa Bizkaian egiten diren indusketa arkeologikoetan berreskuratzen den Ondare arkeologikoa jaso, ikertu eta kontserbatzeko ardura duen zentroa da. Bere fondoetan, teknologia berriaren arabera edo belaunaldi bakoitzak bere iraganari buruzko dituen galderen arabera, aztergarriak diren material ugari dago.\nHauetariko material asko, museoko erreferentziazko erakusketaren parte ez direnez, oso gutxitan ikusi ahal ditugu. Horregatik, orain dela lau urtetik, aldizka pieza batzuk biltegietatik irteten dira denontzako ikusgai egoteko.\nUrte hauetan 15 objektu aurkeztu dira, eta beraien izaera, elaborazio, erabilera edo kronologia ezberdinengatik elkarren artetik deskonektatuta daudela sentitu arren, guztiek beste garai batzuetara eramaten gaituen denbora kapsula bezala jokatzen dute. Guztiek fabrikatu, erabili eta baztertu zituzten gizarteen istorioak kontatzen dizkigute, aurretiko pertsona hauek zer sentitu zuten, nola bizi ziren eta nola hiltzen ziren ulertarazten lagunduz.


Azoka kalea, 1\nBitartekaria: Leire San Martin\nPartaideak: Daniel Llaría, Natalia Suárez, Alazne Zubizarreta.\n2019ko irailak 20 - urriak 19\nastelehenetik zapatura: 17:30 - 20:30\ninaugurazioa: irailak 20, 19:00h.\nBisita gidatua. Ana Isabel Ugalde: urriak 20, 12:00etan\n2019 irailak 20 - 2019 urriak 19\nharriak: "itzuli barik" erakusketaren jarduera osagarriak\n2019 urriak 20\nHARRIAK arte garaikideko programa da, arte bitartekaritzarako, erakusketarako eta dibulgaziorako espazio berriak sortzeko helburua duena...\nKoordinazioa: Leire Muñoz\nharriak: "itzuli barik"\nAlazne Zubizarretak, Daniel Llaríak eta Natalia Suárezek euren azken lanak aurkeztuko dituzte Kulturaten. Irekiera sentsibleak mundura, nora iritsiko ote garen zalantzak, nondik abiatzen garenaren ziurtasunak bezainbesteko garrantzia duten prozesuak. Alazne, herritarra eta kitsch-a, baita bere lanean agertzen diren sinbolo rekurrenteak: aizkorak, kateak, arantzadun pilotak, panpinak, diseinua da, ala artea? Bandera bat, agian gerra egiteko, mamia eta azala urtu eta nahasten dira, objektu artistikoa desakralizatu egiten da. Dani, kasualitatez erabiltzen ez diren materialak. Tela hautsiak, maskorrak eta harriak, gertutik lanerako bata gorriak eta hormigoia dira. Lanari eta arte produkzioari erreferentziak. Nola gurutzatzen dira klasea eta genero identitatea edo lana, objektua irakurtzerako orduan? Natalia, koadro asko koadro bakar batean, pintura begiratzearen plazerra. Koadro bakoitza ‘istripu’ bat da hasieran, eta ondoren intuizioz eraikitzen da, buelta eman, eta barnekoa kanpokoarekin komunikatu dadin uzten da, pinturaren atzean dagoena bilatzeko nahia transmitituz.\nErakusketa batera sartu, korridoreetan zehar ibili, begiratu piezei, erakustaretoko testua irakurri, sarrerako liburuxka hartu. Ohiko egitekoak dira, denok egiten ditugunak, denok gure gain hartzen ditugunak. Erakusketa erakustaretotik harago planteatu nahi duen proiektua da Itzuli Barik, artea lantzeko tresna hainbat elkarbanatzeko espazio kolektiboa sortzea du xede. Gazte eta artista talde bana. Arteari buruzko elkarrizketak, musikaren ingurukoak, jaiei buruzkoak. Ezin da hitzez itzuli artistak sortzen duen hori. Arte garaikidea herritartzeko formak eta zentzua. Abesti mitikoen bertsioak kitarraz, eta afaltzeko pizza.\nGaldera zuzenak, deserosoak bezain beharrezkoak. Nola jakin pieza bat amaitu dela? Artistari egiten duena gustatzen zaion ala ez. Eta sortu berri duen hori gustatzen ez zaionean, zer gertatzen da? Zenbat denbora behar den hori guztia egiteko, eta zenbat balio duen egiten denak. Pentsatu nahi dut bitartekaritzaren esparrua horixe dela, nola erantzun jakin ez baina saiatzea dagokigun galderak aktibatzea, itzuli ezin dugun horri buruz hitz egiteko modua bilatzea.\nAretoko ordutegia: astelehenetik larunbatera 17:30 - 20:30\nArte Laborategia. Alazne Zubizarreta, Daniel Llaría, Natalia Suárez eta TTAK! gazte taldea\nIrailak 20, 19:00etan:\n- Bertso-saioa. Miren Artetxe, Maddi Gallastegi, Maider Arregi, Ane Zuazubiskar.\n- Bertsio-kontzertua. Ekiñe Casado\nUrriak 20, 12:00etan:\nBisita gidatua. Ana Isabel Ugalde\nEskerrik asko: Jon Garai, Jone Uriarte, Amaia Etxabe, Jone Zubizarreta, Maddi Gallastegi, Libe Argoitia, Iraitz Agirre, Marta Montiano, Ane Santa Cristina, Izar Ruiz de Austri, Izaskun García, Olaia Calvo, Ixiar Okina, Garazi Barrena, Olatz Zuazubiskar, Ekiñe Casado, Uxue Sampedro, Ana Isabel Ugalde, Arrasateko Zientzia Elkartea, Amaia Bengoa, Miren Artetxe, Maider Arregi, Ane Zuazubiskar, Alazne Zubizarreta, Daniel Llaría, Natalia Suárez.\nTTAK! gazte-taldeko partaideekin batera egindako arte laborategitik ateratako argitalpena.\nTabakalera da eremuak programaren erakunde hartzailea.


Gobernuak atun argia deitzen die beste herrialde batzuetako kontserbei. | Consumer\nGobernuak atun argia deitzen die beste herrialde batzuetako kontserbei.\nNeurri honen helburua da salgaien joan-etorri askerako oztopoak saihestea.\nMinistro Kontseiluak Errege Dekretu bat onartu zuen atzo, Espainiako araudian Jatorrizko Deituraren (JD) aplikazioa onartzen duena. “atun argia” Europako Batasuneko beste estatu batzuetako produktu honen kontserbetarako, baldin eta jatorrizko herrialdean legezko aitorpena badute.\nAraudi horrek aldatu egiten du giza kontsumorako arrantzako eta akuikulturako establezimendu eta produktuen araudi tekniko-sanitarioa, atun- eta hegaluze-kontserbak merkaturatzeari buruzko atalean.\nOrain arte, Espainiak “atun argia” izena “Thunnus albacares” atun-espezieko (atun hegats-horia edo yellowfin) termikoki esterilizatutako kontserbetarako bakarrik erabiltzen zuen. Orain, Errege Dekretu honen bidez, onartzen da beste estatu kide batzuetan edo Europako Esparru Ekonomikoari buruzko Akordioan parte hartzen duten beste estatu batzuetan legez onartuta daudela Espainian erregistratu ez diren atun-espezieak.\nDekretu honen helburua, Exekutiboaren iturrien arabera, salgaien joan-etorri askerako oztopoak saihestea da, eta, horretarako, neurriak ezarri dira produktu hori Espainian merkaturatu ahal izateko, jatorrizko herrialdeko lege-, erregelamendu- edo administrazio-xedapenetan aurreikusitako izenarekin, baldin eta jatorrizko espeziea zein den adierazten bada, erosleak haren benetako izaera ezagut dezan.\natun izena kontserbak


Genomarik txikiena duen zelula sintetizatu dute - Elhuyar Aldizkaria\nHasiera » Albisteak » Genomarik txikiena duen zelula sintetizatu dute\n2016/03/29 322. zenbakia\nSyn3.0, genomarik txikiena duen zelula. Arg. Thomas Deerinck eta Mark Ellisman/NCMIR/UCSD\n473 gene; horiek dira bakterio batek bizirik irauteko eta ugaltzeko behar dituen gutxieneko geneak. Hala frogatu du Craig Venterren taldeak, Science aldizkarian argitaratu duen ikerketan: Design and synthesis of a minimal bacterial genome. Laborategian sintetizatu dute bakterio hori, Syn3.0 deitu diote, eta bizitzaren oinarria ezagutzeko bidean lorpen garrantzitsutzat jo dute ikertzaileek.\nHorren aurretik, 2010ean, Venterrek berak genoma sintetikodun lehen zelula egitea lortu zuen. Horretarako, Mycoplasma mycoides bakterioaren genoma sintetizatu zuen, eta gero Mycoplasma capricolum espezieko bakterio batean sartu zuen. Oraingoan, beste teknika bat erabili dute. Oinarrian, geneak kentzen joan dira, ezinbestekoak direnekin geratu diren arte. Venterrek onartu du ez dela gai izan 149 generen funtzioa identifikatzeko, baina, itxura denez, horiek ere nahitaezkoak dira bizirik irauteko.\nBeste xehetasun batzuk ere eman dituzte. Adibidez, naturan ezagutzen den genomarik txikiena M. genitalium bakterioarena da (525 gene). Harekin alderatuta, Syn3.0 azkar ugaltzen dela aipatu dute ikertzaileek; izan ere, hiru ordu behar ditu bikoizteko, eta M. genitalium-ek, berriz, 18.\nGaratutako teknikari esker, nahi diren moduko zelulak sortzeko pausoa eman dutela esan du Venterrek, hala nola sendagaiak edo erregaia ekoizten duten zelulak.\nGenoma sintetikoa duen lehen zelula egitea lortu dute


"Honetatik, azken bi urtetan bezala, batuta ateratzea espero dut" - Altsasu - Guaixe.eus\n"Honetatik, azken bi urtetan bezala, batuta ateratzea espero dut"\nGuaixe 2018-10-31 20:22\nEspaña Ciudadana plataformak Altsasun ekitaldia egiteko eskaera egin du eta Ciudadanos, Vox eta PP alderdiak, ordena horretan, parte hartuko dutela jakinarazi dute. Javier Ollo Martinez Altsasuko alkateak elkarrizketa honetan, besteak beste, dio hiru alderdiek "ezin dte Altsasun euren interes edo lehia politikorako". Igandeko ekitaldiko hizlariei "Altsasu herri bezala errespetatzea" eskatu die. Altsasuarrei "lasaitasunez jokatzea, probokazioetan ez erortzea" eskatu die.\nAltsasuarrek nola hartu dute igandeko ekitaldiaren berri?\nSegur aski altsasuarren artean hainbat iritzi egonen dira. Baina, nire ustez, gehienek duten iritzia da Ciudadanosek antolatu duen ekitaldi politiko horren helburua dela bere lehia politikorako Altsasu herri gisa erabiltzea. Noski, eskubidea dute hemen ekitaldi politiko bat egiteko. Baina ezin dute Altsasu herri bezala erabili euren interes edo lehia politikorako.\nBakarren batek eskatu dizu haiei baimenik ez emateko?\nBeste aukerarik ez genuen galdetu duenik izan da. Baimena zergatik eman dugun… Nafarroako eta udaleko arauak jarraituta administrazio publiko batek halako eskaera bati ezin dio baimenik ukatu. Eman beharra dugu. Azken finean, eskubidea dute.\nZeinek du ekitaldia debekatzeko eskumena?\nEpaileek edo gobernu ordezkariak. Ekitaldi politiko horretarako Espainiako Gobernuaren Ordezkaritzak ere baimena eman du. Guk, udal gisa, espazio publikoa uzten dugu. Noski, bertan jarriko dituzten aparailuen arabera tasak kobratuko dizkiegu.\nEgia da PPk, beste deialdi baterako, larunbaterako baimena eskatu zuela?\nEskatu zuen, baina nik uste ez duela zerikusirik Altsasuko auzia deituarekin. Sinadura bilketa bat egin nahi zuten Altsasun. Baina gaur jakin dugu ez dela sinadura bilketarik egonen.\nZer iruditzen zaizu ekitaldia Altsasun egitea?\nAltsasuko Udalean erakunde-adierazpena onartu dugu. Idatzian argi eta garbi esaten da: “bakearen eta bizikidetzaren aldeko apustua eginez, gaizki ikusten dugu Altsasuko herria erabiltzea euren politika lehiarako”. Nik, alkate bezala, probokaziotzat jotzen dut. Eta espero dut probokazio horretan inor ez erortzea.\nZergatik uste duzu deitu dutela Altsasura?\nArrazoiak argi daude. 2016ko lastailaren 15etik hona Altsasu komunikabide guztietan dago. Gau hartan gertatu zena erabili da baita Altsasuren irudi ez erreala emateko. Oraindik hainbat hedabidek eta alderdi politikok irudi hori erabiltzen ari dira. Irudi ez erreala. Horregatik etorriko dira. Lehen esan bezala, Altsasu erabiltzea euren interes eta politika lehiarako. Eta, nik uste dut Altsasu, herri bezala, politika lehia horretatik kanpo egon behar da.\nSegurtasunak kezka iturri izan behar du? Edo ez?\nNi kezkatuta nago. Eta horregatik espero dut lasaitasuna egotea. Guztien arteko errespetua egotea. Hori da nire kezka eta nik nahi dudana. Nafarroako Gobernuan ere kezkatuta daude. Harekin eta Espainiako Gobernu Ordezkaritzarekin harremanetan gaude.\nZer eskatzen diezu altsasuarrei igandean?\nLasaitasunez jokatzea. Probokazioetan ez erortzea. Hainbat alderdi politikok nahi duten irudia ezin diegu eman. Hainbat ekitaldi daude antolatuta. Guztiak egin ahalko dira segur aski. Baina nik uste dut guztien arteko errespetua egon behar dela.\nEta etorriko bisitariei?\nEuren ekitaldi politikoa egin, gainontzekoei ezer ez esatea. Eta herria errespetatzea. Ez bakarrik etorriko direnei. Baita hitza hartuko dutenei ere eskatzen diet Altsasu herri bezala errespetatzea.\nAltsasu egoera honetatik nola espero duzu ateratzea?\nAzken bi urtetan bezala, batuta. Nik uste dut azken bi urteetan altsasuar gehienen artean batasun handia egon dela. Komuneko hainbat elementu izan dira, bilatu ditugu. Uste dut hori agerian utzi behar dela. Batasuna egon da eta espero dut astelehenetik aurrera ere batasuna egotea.


Turismo-lizentziaren Kodea: HBI01089\nPalacio Zubieta Adán de Yarza familiaren jabetzakoa izan da beti. Erdi Aroan dorre bat izan zen, oraindik ere bere oinarrietako bat mantentzen duena, itsasadarraren barnealderako bidea eta Arropaingo portu txikia kontrolatzen zituena.\nEraikinaren edertasuna eta Lea ibaiaren ondoan duen kokagune paregabea direla eta, Palacio Zubieta Euskal Herriko landa-jauregirik garrantzitsuena da. Jauregia ezin da bisitatu, baina gaur egun ekitaldi pribatuetarako irekitzen da.\nZubieta XIX. mendeko eta XX. mende hasierako bilgunerik gogokoenetako bat izan zen Bizkaiko gizartearentzat, Lekeitio erregetzaren udako helmuga izan zenean. Isabel II.ak bere erbesteratze luzearen bidea hartzea derrigortua izan zen Lekeitiko udako denboraldi batekin bat eginez, eta Austriako Zita enperatrizak arratsero joaten zen tea hartzera.\n1997an antzina jauregiko zalditegiak izan zirenak zaharberritu ziren, eta horrela sortu zen Palacio Zubieta hotela, jauregiko lorategien sarreran dagoen 3 izarreko xarma duen hotela.\nHotelak 23 logela zabal eta eroso ditu, horietako 10 bikoitzak, 11 deluxe, familiako logela bat eta Junior Suite bat. Guztiek leihate zabalak eta plasmazko tv, doako Wi Fi eta kutxa gotorra dituzte.\nGela bakoitza modu berezi batean apaindua dago, bakoitzak bere nortasuna izan dezan eraginez: batzuk, persiar alfonbraz estalitako egurrezko zoruekin, beste batzuk, moketarekin, gortinetan ehun aberatsak, ganbara beroak edo ikusitako habeak. Dena gonbidatuei giro eroso eta dotorea eskaintzeko.


Urte askotan garapen lanetan jardun ondoren, IPARBITek epe laburrean merkaturatu asmo du zerbitzu berri bat, hain zuzen ere, GESTRA® - LANEN KUDEAKETA. Baliabide honek zerbitzu enpresei burutzen dituzten LANEN KONTROLA eta beste hainbat gauza gehiago egitea ahalbidetuko die.\nOrain gutxi arte, ekoizpenaren kontrola industria enpresek bakarrik egiten zuten lana zen. Gaur egun aldiz, ekoizpenaren kontrol hau gero eta gehiago hedatzen ari da eta beharrezko suertatzen zaie zerbitzu enpresei ere, lehiakortasun galeratan erortzerik nahi ez badute eta enpresaren zein bertan gauzatzen dituzten lanen kudeaketa egokirako behar den informazio guztia eskura eduki nahi izanez gero.\nGESTRA® baliabideak zure enpresan garatzen diren lanen kontrol zabala egiten laguntzen dizu, langileek ataza bakoitzari eskaintzen dizkioten orduak eta honekin batera atazoi atxikitako gastuak ere kudeatzea ahalbidetuz, eta orobat, zuzendaritzako kide zein profesionalei erabakiak hartzeko eginkizuna erraztuz.\nOrain arte kontrol hau eramateko eta aipatu informazioa eskura izateko aukera eskaintzen ziguten baliabideak enpresa handietan soilik erabiltzen ziren. Gainera, enpresa hauentzako neurrira eginak izaten ziren askotan. ETEen errealitatea ordea, arras ezberdina da eta hori kontuan izanik GESTRA®-k lanabes erraz, erabilgarri eta eraginkorra izan nahi du, enpresa hauen beharretara egokitzeko erabateko ahalmena duena.\nHara zein diren GESTRA® osatzen duten modulu aplikazioak:\nEMPRESA: Lanen Kontrola eta Zerbitzuen Erregistroa\nINTERNET: Bezeroentzako web bidezko sarbidea eta Lankideentzako web Sarbidea\nMUGIKORTASUNA: Gestra PDA eta Gestra Mugikorrak\nProduktu honetaz gehiago jakin nahi izanez gero eta baliabide berri honen merkaturatzeaz informazio zehatza izateko, bisita ezazu prestatu dugun web orria. .


Donostiako Sustapena - Fomento de San Sebastián - Donostiako gazteek lan-aukerak ezagutzeko hitzordua dute asteazkenean, uztailaren 16an\nHome Gaurkotasun-albisteak Berriak Donostiako gazteek lan-aukerak ezagutzeko hitzordua dute asteazkenean, uztailaren 16an\nDonostiako gazteek lan-aukerak ezagutzeko hitzordua dute asteazkenean, uztailaren 16an\nAsteartea, 2014 Uztaila 01\nDonostiako Sustapenak lan-aukeren inguruko DONOSTIA GAZTEEKIN jardunaldi irekia antolatu du Kursaalean; iaz, ia 300 gazte bildu ziren.\nDonostiako Sustapenak 30 urtetik beherako gazteei, prestakuntza-profil berezia dutenei eta langabezian daudenei, zuzendutako jardunaldia antolatu du; hain zuzen ere, Kursaalean izango da, datorren uztailaren 16an. Bertan, hirian sortzen ari diren aukera ezberdinak eta horiek eskuratzeko bideak aurkeztuko dira, Donostiako Ekonomia Sustatzeko 2014ko Planaren esparruan.\nTopaketaren helburu nagusia da Donostiako Sustapenak 30 urtetik beherako gazteei eskaintzen dizkien aukerak eta zerbitzuak jakitera ematea: enplegua bilatzeko eredu berriak, hautapen-prozesuari aurre egiteko gakoak, nazioarteko mugikortasun-programak, ekintzailetza beste aukera profesional baten moduan,… Sarrera librea da, baina www.fomentosansebastian.org helbidean aurrez izena ematea gomendatzen da.\nDONOSTIA GAZTEEKIN 9:00etatik 14:15era bitarte egingo da Kursaaleko espazio ezberdinetan. Protagonismo berezia izango dute nazioartekotzeko bekek; izan ere, titulazioa eta ingeles-maila ona duten gazteek atzerrian zortzi hilabeteko denboraldian lan egiteko aukera izango dute ordainsari eta guzti.\nJardunaldian, honako eremu hauetan adituak diren pertsonak izango dira: Curriculumaren aurkezpen arrakastatsua (jarrera, gaitasuna, erremintak, aurrez prestatu beharreko alderdiak,…); ekintzailetza irteera profesional gisa (prestakuntza eta laguntza ekonomikoak); edo Talentu Berritzailea programaren eskaintzak, proiektu berritzaileak dituzten enpresek 30 urtetik beherako gazteak kontratatzeko, haien lehiakortasuna hobetze aldera.\nHalaber, pertsona interesatuek beren eskaera aurkeztu ahal izango dute, iazko bekadunen esperientziak zuzenean ezagutzearekin batera; azken horiek diploma jasoko dute ekitaldian zehar.\nAurten, Donostiako Ekonomia Sustatzeko 2014ko Planean ia 7,5 milioi euroko zuzkidura eskaintzen da, eta egitura estrategikoan hiru ildo nagusi biltzen dira: ekintzailetza, lan-munduan sartzea eta lehiakortasuna hobetzea. 1.150 lanpostu berri sustatu nahi dira, lehendik dagoen enplegua finkatzen ahalegintzeaz gain.\nDonostiako Ekonomia Sustatzeko 2014ko Plana egiterakoan, Donostiako Sustapenak bereziki kontuan izan ditu gazteak, besteak beste, proiektu kualifikatuak, nazioarteko mugikortasuna eta prestakuntza bultzatzera zuzendutako jarduera-ildoekin lotuta.


Aingeru Castrok eta Alaitz Urkiolak Goierriko rallysprinta irabazi dute . diariovasco.com\nAingeru Castrok eta Alaitz Urkiolak Goierriko rallysprinta irabazi dute\nAingeru Castro eta Alaitz Urkiolaren BMW M3a, bihurgune batean. / MRFOTO.ES\nHiru zatietako bigarrenean lortu zuten denborarik onena eta liderrei jarritako zigorrak lagundu zien bukaeran\nAingeru Castrok eta Alaitz Urkiola antzuolarrak rallysprint denboraldiko lehen garaipenna lortu zuten igandean Lazkaon. Goierri izenekoan nagusitu ziren euren BMW M3arekin. Segundo bateko aldea atera zieten Gabiriako rallysprinta irabazi berri zuten Enrique Barrenetxea-Arando eta Anartz Onandiari (Mitsubishi EVO).\nBazirudien hauentzat zela garaipena, baina neurtutako hiru zatietako azkenean arau-hauste bat egin zuten bigarren chicanean. Hamar segundoko zigorra ezarri zieten, lehen postua galduz. Castrok eta Urkiolak, berriz, zuzen bete zuten ibilbidea, sailkapen nagusiko lehen postua eskuratuz.\nAurreneko zati neurtuan sei segundo atzetik zen Aingeru Castro eta Alaitz Urkiolaren BMWa. Bigarrenean erreakzio polita izan zuten, ordea, eta 1.9ra hurbildu ziren. Azkenengoan borroka estua espero zen. Barrenetxea-Arando eta Onandia izan ziren azkarrenak. Baina epaileek zeresana zuten. Chicanean ez ziren behar den lekutik igaro eta hamar segundoko zigorra jaso zuten. Sailkapenean bederatziko aldea baino ez zuten eta bakarragatik ihes egin zien aurreneko postuak.\nCastrok eta Urkiolak, baita, 5 klaseko garaile bukatu eta Euskadiko txapelketako sailkapen nagusian gora egin dute.


Albisteak — Baltistan Fundazioa\nHemen zaude: Hasiera → Aktualitatea\nEgin bat Pakistango haurrentzako etorkizun bat eraikitzeko erronkarekin\nHushé Ibarrerako bigarren hezkuntzako eskola bat eraikitzeko baliabide ekonomikoak lortzeko helburuz, Baltistan Fundaziotik erronka bat jarri dugu martxan "Mi grano de arena" euskarri birtuala erabiliz.\nHushe Ibarreko bost emakume sorospen ikastaro aurreratuetan.\nHushe Ibarreko bost emakumek lehen aldiz hartu dute parte sorospen ikastaro batean, eskaladako teknikak eta beste hainbat gai ikasiz.\n2019ko Bono Kanpaina arrakastatsua izan da\nBoluntarioak Baltistan Fundazioan: Nerea Agirre aurkezten dizuegu!\nShazia hemen da!\nBaltistan Fundazioan kirolak emakumezko izena dauka\nGaur garapenerako eta bakerako kirolaren nazioarteko eguna da. Hori dela eta Baltistan Fundazioan martxan jarri gara hilabete gutxian Hushe Ibarreko haurrek klase ondoren boleibolean jolasteko aukera izan dezaten.\nPakistan eta Indiaren arteko liskarra\nK2-an eta gure osasun proiektuan laguntzen\nUniversity of Baltistango lagunen bisita\nAste honetan oso bisita berezia izan dugu: University of Baltistango ikasketa burua eta errektore ordea, Zakir Hussain eta Muhammed Naeem.\nAlex Txikon gure bono kanpainaren parte da!\nGaur goizean, Alex Txikonek bere espedizio solidarioa aurkeztu du K2ra, eta harekin egoteko aukera izan dugu.\nAzaroaren 22an Astran izango gara!\nAlberto Iñurrategi, Jon Lazkano eta Juanjo San Sebastian egongo dira arratsaldeko 19etan Astran (Gernika) Oihana Cabellorekin batera solasean. Baita azaroaren 22tik abenduaren 20ra, Mikel Alonsoren KARAKORUM argazki erakusteta ikusgai egongo da arratsaldetan.\n2019. urteko bono kanpaina martxan da!\nOstegunean hasiera eman genion 2019. urteko bono kanpainiari Bilbon ospatutako pintxopote ebentuan.\nGure pintxopotera gonbidatzen zaitugu!\nAzaroaren 15ean, LA MORADA izeneko eraikinean bono kanpainari hasiera emango diogu.\nHeldu da kirola Hushé Ibarrera\nEskoletan kirola barneratzeko beharra aspaldi ikusten genuen, ohitura osasuntsuak indartzeko, baina baita nesken eta mutilen arteko berdintasuna bultzatzeko.\nHushé ibarretik, Oñatira\nBasharat Ali gure artean da\nOxigenoa euskarari 6000 metroan ere!\nFelipe Uriarte mendizale ezaguna ekimen berri bat ari da burutzen Nepaleko mendi eta haranetan zehar.\nEsther Cano Deian\nDeia egunkariak Fundazioko kide den Esther Canori elkarrizketa egin dio.\nLehendakaria eta Baltistan Fundazioaren arteko topaketa\nLehendakaria den Iñigo Urkulluk eta Giza Eskubide, Bizikidetza eta Lankidetzaren Idazkari Nagusiak; Jonan Fernandez, Baltistan Fundazioaren ordezkariak jaso dituzte Lehendakaritzan.\nBaltistan Fundazioa Husheko eskolarekin lanean.\nFelix Foundation Baltistan erakundeak Husheko Mashabrum eskolan egindako jarduera baten berri ematen du facebookeko bere orrian “Lets paint and win” da albistearen izenburua eta argazkietan eskolako neska mutikoak agertzen dira margotze lanetan.\nHurrengo 20 elementuak » 1 2 3 4 … 16


maiatza | 2014 | Allartean\n2014-05-31 -n allartean-kargitaratuta\nLan mahaiak, euskara batzordeak, erabilera taldeak, aholku kontseiluak, jarraipen batzordeak… non daude, bildurik ez daudenean?\nAlferrik dira talde dinamikari buruzko mintegiak, talde-lanari buruzko liburuak, bilera erangikorrei buruzko ikastaroak… hor ez dago erantzunik.\nMicropoliticas de los grupos. Para una ecologÃa de la practicas colectivas liburua irakurri dut duela gutxi. Hor ere erantzunik ez, baina pista bat edo beste bai.\nZaintza. Taldeak bere burua zaindu behar du. Taldeak gaitasun praktikoak behar ditu, baina bestelako jakintzak eta esperientziak ere bai, ez bere jarduna hobeto egiteko, baizik eta bere burua elikatzeko eta eraldatzeko. Alderdi praktikoaekin batera, komeni da taldearen “alderdi espirituala” ere lantzea.\nErabakiak. Bozketa ala kontsentsua? Erabakia bozketa bidez hartuz gero, zein da ados egon ez direnen alternatiba? Gehiengoa onartu eta kitto? Kontu hori zaintzea gomendatzen dute.Kontsentsuak ere badu koska bat. Kontsentua ez da adostasuna, ez da bat etortzea, baizik eta inplikazioa. Prozesu konplexua da: arazoren nondik norakoak asmatzea eta aukera aniztasuna irekita uztea. Inork kontrakorik ez esatea ez da kontsentsua. Erdarazko esaerak dioenaren kontra: el que callaâ¦ no otorga.\nBegirada mikropolitikoak gogorarazten digu kolektibora ez garela esku hutsik gerturatzen. Bizipenak, desioak, nahiak, iragana, kultura… horiek guztiak gure fantasmak dira, eta ekosistema horren parte bihurtzen ditugu.\nKategoriak Sailkatu gabea\t| Etiketak Bidegorriak\t| Utzi erantzuna\n2014-05-23 -n allartean-kargitaratuta\nZapatismoa, alde askotatik, mugimendu atipikoa da. Kultura indigenen jakintzatik eta filosofiatik edan du, eta komunitate indigenen zerbitzura aritzeko borondatea erakutsi. Komunitate zapatistetan agintariek “obedituz agindu” behar dutela esan ohi da. Horretaz ari gara, ezta?\nBadakit ez dela horrela, baina… Lidergo eraldatzailea entzuten dudanean pertsonak irudikatzen ditut; lidergo partekatua entzuten dudanean, lantaldeak eta ekipoak.\nHacker etikatik lidergo elkarbanatuaren ideia proposatu digute. Lidergo elkarbanatua entzuten dudanean… sareak eta komunitateak irudikatzen ditut. Komeni da ideia horretan sakontzea.\nAhaluztea edo “desenpoderamendua”\nAhaluztearen kontzeptua hilabete hauetan entzun dut lehen aldiz (hemen, adibidez). Atzean dagoen ideia oso ezaguna egiten zait. Ahaluztea botereari edo “lidergoari(?)” uko egitea da, eraikuntza kolektiboa ahalbidetzeko. Irudipena dut proiektu askoren porrota hortik etorri ohi dela: lidergo-gatazkengatik edo lidergoari buruzko ideia okerrengatik.


‘Gipuzkoako Herrien Izenak: Lekukotasunak eta Etimologia’ azterlana liburuan eta PDF formatuan aurkeztu dute – KULTUR SHAREA\nProiektuaren atzean, Euskal Herriko toponimia nagusi osoa aztertzeko asmoa dago.\nEuskaltzaindiak argitara eman berri duen ikerketa-lana Donostian aurkeztu dute gaur, Patxi Salaberrik eta Luis Mari Zalduak, Hizkuntza Berdintasuneko foru diputatu Garbiñe Mendizabalekin eta Andres Urrutia euskaltzainburuarekin batera.\nIzenburuak dioen gisan, Gipuzkoako Herrien Izenak. Lekukotasunak eta etimologia liburuak Gipuzkoako herrien izenak jasotzen ditu, baita auzo askorenak eta bestelako populazio gune batzuenak ere. Zehazki, 182 entitate, izan auzo, elizate, udalerri… bildu dira, orotara 4.500 testigantzaz jantzita (horietarik 700 ahozkoak). Izen bakoitzak historian erakutsi dituen formak eta “duen edo dukeen azalpen etimologikoak” dakartza.\nEgileek “metodologia serio bat oinarrian hartuta eta zuhurtziaz” jokatzen saiatu direla azaldu dute, eta izen berezien (toponimo, antroponimo, oikonimo eta beste) hastapeneko adiera emateko, hainbat elementu hartu dituzte kontuan, hala nola agiriek denboran izandako aldaerak, euskal fonetika historikoa, lekuaren nolakoak eta gaurdainoko esperientziak.\nProiektuaren atzean, Euskal Herriko toponimia nagusi osoa aztertzeko asmoa dago, Salaberrik azaldu duenez, “2004an Nafarroa Beherekoa argitaraturik, eta 2015ean Arabakoa, iruditu zitzaidan bazegoela Gipuzkoakoa ere egiteko modua”.\nDonostiako San Telmo Museoak eta SOS Arrazakeriak ‘Milaka eskuren isilpeko lana’ proiektua aurkeztu dute\n[BIDEOA] ‘Zendabalitz’ eleberria argitara eman du Erika Elizarik


Tamaina Handia - Kalandraka: Ortzadar Arraina\nEstá aquí: Colecciones Euskara Literatura Haur eta Gazte Literatura Tamaina Handia - Kalandraka Ortzadar Arraina\nEz da nire errua!Cosimoren katiuskak\n/ 28 páginas\nItzulpena: Ainhoa Irazustabarrena\nBazen behin oso urrun, itsaso sakonean, bizi zen arrain bat.\nEz zen arrain arrunta, inondik ere.\nOzeano osoko arrainik ederrena zen.\nBere ezkata-jantziak ortzadarraren kolore guztietako distirak zituen.\nGainerako arrainek miresten zuten haren ezkata-jantzi koloretsua…\nBere ezkaten distirak ura koloreztatzen zuen gainerako arrainen ondotik igarotzen zenean, eta atentzioa ematen zien. Arrain guztiek miresten zuten eta haiekin jolasteko deitzen zioten, baina ortzadar arrainak ez zien kasurik egiten.\nHalako batean, dena aldatu zen: Ortzadar Arrainak, mespretxu handiz, bere ezkatetako bat ukatu zion arrain txiki urdin bati, eta harrezkero denek bizkarra eman zioten eta Ortzadar Arraina bakarrik eta triste geratu zen.\nOlagarro jakintsua izanen da adieraziko diona zein den bidea hasiera batean bere jarrera harroarekin ukatutako adiskidetasuna lortzeko. Izan ere, ez da zoriontsuago gehien nabarmentzen dena; aldiz, benetako edertasuna barruan dago. Apaltasuna, eskuzabaltasuna eta zintzotasuna dira norberarekin eta besteekin harmonian egoteko gakoetako batzuk.\nOrtzadar Arraina gonbidapen bat da -mundo osoan txaloturiko istorio honetako protagonistari gertatzen zaion moduan-, gure barruan “zerbait arraroa” sentitzeko, daukaguna konpartitzen dugunean. 1992ko klasiko bat da, orduan bezain distiratsu jarraitzen duena. Akuarela argitsuak ditu, bizitzaz eta kolorez beteriko itsas hondora eramanen gaituztenak.


28 « ekaina « 2021 « Prentsa oharrak\nKategoriak: Deialdiak — Komunikazio Zerbitzua / Servicio de Comunicación — 28 ekaina 2021 17:00\nPrentsaurrekoa. ‘Udan ere, libre izan nonahi’ bortizkaria matxistaren aurkako udako sentsibilizazio kanpaina aurkeztea\nParte hartzaileak. Berdintasun zinegotzi Miren Fernández de Landa\nEguna. Asteartea, ekainak 29\nGasteizek eta Logroñok lankidetza-hitzarmen bat sinatu dute, turismo-sustapen gurutzaturako\nKategoriak: Sailkatu gabea — Etiketak: lankidetza-hitzarmena, Logroñoko alkate Pablo Hermoso de Mendoza, turismo-sustapena — Komunikazio Zerbitzua / Servicio de Comunicación — 14:26\nGasteizko lehen alkateorde Maider Etxebarriak eta Logroñoko alkate Pablo Hermoso de Mendozak lankidetza hitzarmena sinatu dute gaur goizean, bi hirien arteko turismo-sustapen gurutzaturako. Hitzarmenak urtebeteko indarraldia izango du, eta bi helmugen sustapena du helburutzat, baita ardoaren kultura eta bertako gastronomia ezagutaraztea ere.\nZenbait lankidetza-ildo barne hartzen ditu estrategia bateratuak. Besteak beste, bi hirietako turismoaren sektoreko profesionalekin topaketa eta lantegiak egitea; Gasteizko turismo-eskaintza Logroñon aurkeztea, eta produktu turistikoak eta publizitate-euskarriak trukatzea, Arabako hiriburua gertuko helmugatzat ezagutarazteko, uda honetan turismoa estatu barrukoa izango baita batez ere.\n“Pandemiak bete-betean jo du turismoa, eta esperientzia berriak sortu behar ditugu sektoreari laguntzeko. Gasteiz eta Logroño hurbileko helmugak dira, eta ezagutzea merezi duten erakargarri ugari dituzte. Elkarrekin indartsuagoak gara, eta Gasteizera hurbiltzen diren errioxarrek familia osoarentzako turismo-helmuga seguru eta iraunkor batez gozatzea nahi dugu, gastronomia eta ondarearengatik ere nabarmentzen den lekua baita”, azaldu du Gasteizko lehen alkateorde Maider Etxebarriak hitzarmena sinatu ondoren.\n“Gure hirira datozen bisitarien kopurua sustatzeko xedea du hitzarmen honek, turismo- ostalaritza- eta merkataritza-sektoreen mesederako, COVID-19aren osasun krisiak gogor kolpatu baititu. Bai Logroñok bai Gasteizek onura komuna lortuko dute baliabideak partekatuz, turismo promoziorako egiten diren jarduerei ahalik eta etekinik handiena ateratzearren”, azaldu du Logroñoko alkate Pablo Hermoso de Mendozak.\nLurralde Batzordea (2021/07/05)\nGai zerrenda: 07-05 Lurralde B\n21 Zabalgunea Sozietatearen Administrazio-Kontseilua (2021-06-30)\nLau atxilotu agintaritza-agenteen aurkako atentatuagatik\nLau lagun atxilotu zituzten atzo, igandea, udaltzaingoko agenteei eraso egindako bi gertakaritan.\nLehenengoa 02:00ak aldera gertatu zen, Antso Jakitunaren Kalean izandako borroka baten abisua jaso ostean. Bertaratu zirenean, udaltzainek lekukoak elkarrizketatu zituzten, eta inplikatutakoen deskribapenak jaso zituzten: 28 eta 31 urteko bi gazte ziren eta inguruetan atzeman zituzten. Esku-hartzean udaltzainetako bat zauritu egin zen, bere buruari lesiorik eragin ez ziezaion haietako bat geldiarazten ari zen bitartean. Zegozkion ikerketak egin ostean, bi gizonezkoak atxilotu egin zituzten.\nBigarren gertakaria 17:00etan gertatu zen, 51 urteko gizonezko bat eta 40 urteko emakumezko bat Martxoak 8 etorbideko ostalaritza-establezimendu batean eragozpenak sortzen ari zirenean. Gertatutakoa argitzen saiatu nahian haiekin esku hartu zutenean, laguntzeari uko egin zioten eta esku hartu zuten udaltzainei aurre egin eta haien aurka ere egin zuten.\nUdaltzainek ostiralean 43 urteko gizonezko bat atxilotu zuten genero-indarkeriako delituaren ustezko egilea izateagatik.\nGaueko 22:10 inguruan patruila bati dei egin zioten Salburua auzoko etxebizitza batera joan zedin, bikote bat eztabaidan zebilelako. Iritsi zirenean, udaltzainek inplikatutako pertsonak elkarrizketatu zituzten eta zegozkion ikerketak egin ostean, gizonezkoa atxilotu zuten. Guardiako epaitegiari zegozkion eginbideak egindakoan, epaitegiaren esku jarri zen.\nBi atxilotu errekisitoria judizialagatik\nAsteburuan zehar bi lagun atxilotu dituzte haien gaineko bina errekisitoria judizial zeudela egiaztatu ostean.\nLehen atxiloketa ostiral arratsaldean gertatu zen 51 urteko emakumezko bat Bake kalean dagoen merkataritza-establezimendu batean ebasten harrapatu zutenean. Dokumentazioa aztertzean, Gasteizko 2. Instrukzioko epaitegiak emandako bilatzeko, atxilotzeko eta aurkezteko agindua indarrean zuela ikusi eta betearazi egin zuten.\nEra berean, udaltzainek errekisitoria judiziala zuen 40 urteko gizonezkoa atxilotu zuten larunbat arratsaldean. 092ra egindako dei baten ondoren, udaltzaingoko agente uniformatuak 20:00etan Diputazio kalera joan ziren, iruzur posible bat gertatzen ari zelako. Inplikatutako baten dokumentazioa aztertzean, Iruñeko 3. Instrukzioko epaitegiak emandako bilatzeko, atxilotzeko eta aurkezteko agindua indarrean zuela ikusi eta, beraz, betearazi egin zuten.\nPSISZeko efektiboek larunbatetik iganderako goizaldean Domingo Beltran kaleko etxebizitza batean dimentsio handiko sutea itzaltzeko esku hartu zuten. Etxebizitzak kalte handiak izan zituen su-garren eta kearen ondorioz. Sutea ikusgarria izan zen arren, eraikineko bizilagunak etxetik atera beharrik ez zen izan.\nKaltetutako etxebizitzaren barruan pertsona bat bizi zen eta ez zen zauritu.\nAparteko Osoko Bilkura (2021-07-01)\nGai zerrenda: Orden-8694\n(Zuzenduta) EAJ, PSE, PP, ETA ELKARREKIN UDAL TALDEEN ATXIKIMENDUA BERDINDUK SEXU-ASKAPENAREN NAZIOARTEKO EGUNA DELA ETA ARGITARATUTAKO ADIERAZPENAREKIN\nKategoriak: Prentsa oharrak — Etiketak: Berdindu, SEXU-ASKAPENAREN NAZIOARTEKO EGUNA — Komunikazio Zerbitzua / Servicio de Comunicación — 10:20\nEkainaren 28an, aurten ere, eskubideak eta bizikidetza aldarrikatzen ditugu euskal gizartearen aurrean, aniztasunetik abiatuta. 1969ko ekainaren 28an Stonewallen matxinada gertatu zenetik New Yorken, data hori egun bihurtu da lortutako lorpen guztiak aldarrikatzeko eta ikusarazteko, eta, ezinbestean, oraindik lortzeko dugun guztia nabarmentzeko izan behar du.\nBerdindun argi daukagu erne ibili behar dela sexu- eta genero-aniztasunaren aurkako sektore eta alderdi politiko jakin batzuen diskurtso eta planteamenduen gorakadaren aurrean, eta horrek ondorio zuzenak ditu: alde batetik, trans kolektiboaren eskubideak onartzearen aurkako oposizio zuzena; eta, bestetik, erasoen gorakada, duela egun gutxi gure herri batean ikusi ahal izan dugun bezala. Horregatik, oraindik ere beharrezkoa da LGTBI kolektiboaren eskubideen aldeko borroka ikusarazten jarraitzea.\nHorregatik guztiagatik, Berdindun, egun hau sexu-askapenaren alde lortzen ari garen aurrerapen guztiak ospatzeko aprobetxatzera animatzen dugu euskal gizartea, ahaztu gabe gizarte osoaren lana dela erne ibiltzea, horren alde borrokatzen jarraitzea eta pertsona guztiak askatasunean bizi eta adierazi ahal izatea bermatzea.\nUdal eraikinen argiztapena\nGaur, ekainak 28, astelehena, Sexu Askapenaren Nazioarteko Eguna dela eta, Gasteizko Udalak bat egin du ospakizunarekin, eta ostadarraren koloreekin argiztatuko ditu udaletxeko fatxada, Arkupeko ibilbidea eta Florida parkeko kioskoa ere.\nPrentsaurrekoa bertan behera gelditu da\nGaur, 10:30ean egiteko zen Klimari buruzko aurrerapena aurkeztezko prentsaurrekoa bertan behera gelditu da


Zer egin musika eskolan? - Gernika-Lumo Kultur etxea\nZer egin musika eskolan?\nHiru urterekin hasi eta 99 urtera bitartean mota guztietako ikasleei zuzenduta, adineko muga barik, musika bera ulertu eta ikasteko aukera zabala eskaintzen du Segundo Olaeta Musika Eskolak.\n3 urtekoak. Harrerakoa I. Maila\nIkastaro monografikoa, urtarriletik ekainera, urtearen arabera 18 saio, 30 minutukoa bakoitza.\n4 urtetik 6 urtera, Harrerakoa I. Maila\nHaurraren nortasunaren garapena bultzatuko da, soinuen bidez irakaslearekiko eta beste lagunekiko harremanak indartuz. Musikaren mundua ezagutuko dute soinuen bitartez, jolasen, mogimenduen eta audizioen bidez.\n4 urteko umeak: hastapenako 30 minutuko saio bat dute astean.\nMusika ikasten dute jolasen eta mugimenduaren bitartez.\n5 urteko umeak: astean ordu beteko saio bakarra dute era honetan antolatuta, hastapenako saioa 30 minutukoa eta jarraian aurre-instrumentuko saioa 30 minutukoa ere (musika-tresna desberdinak ezagutzeko).\nMusika ikasten dute jolasen eta mugimenduaren bitartez eta zentroan landu ahal izango dituzten musika-tresnekin lehen kontaktua dute.\n6 urteko umeak: astean bi saio dituzte. Lehenengoa ordubetekoa da, 30 minutuko bi klasetan banatuta, korua eta aurre- instrumentua hain zuzen ere. Bigarren saioa, berriz, hastapenakoa da 30 minutukoa .\nAurreko ikasturtean ikasitakoa sakondu egiten dute. Ikasturte hau bukatu ostean musika-tresna hautatuko dute.\n7 urtetik 12 urterakoak, Hasierakoa II. Maila\nMaila honetan aukeratutako musika-tresnarekin hasten dira. Saioak:\nMusika Hizkuntza: Astean lehenengo urtean 45 minutuko saio bakarra, 2.,3. eta 4. urteetan 45 minutuko saio bi eta 5. urtean aukerazkoa da (ordu bateko saio bat).\nKorua: Astean lehenengo urtean 30 minutuko saio bat, 2. ,3. eta 4. urteetan 45 minutuko saio bat eta 5. urtean ordu beteko saio bat.\nMusika-tresna: astean irakaslearekin 30 minutuko bakarkako saio bat.\nPiano ikasleen kasuan, astean, 30 minutuko taldeko saio bat ere badute.\nGainerako espezialitateetan ikaslea musika tresnaren 3. urtean dagoenean irakasleak dagokion maila lortu duela ikusten duenean, ikaslea talde batera bideratuko du (saioaren iraupena taldearen araberakoa izaten da, ikasle kopurua edo espezialitatea kontuan hartuz).\n12 eta 13 urtekoak, Hasierakoa II. Maila\nMusika-tresna: Astean irakaslearekin 30 minutuko bakarkako saio bat .\nTaldea: taldeko saio bat. Saioaren iraupena taldearen graberakoa izango da.\nMusikako Ikasketa profesionalak egin nahi dituzten ikasleei zuzendutako prestakuntza teoriko eta instrumentala: Euskal Herriko Gazte Orkestran, Euskadiko Ikasleen Orkestran (EIO) edota Bilboko Kontserbatorioan sartzeko dauzen frogetarako ikasteko aukera ematen dugu.\n14 urtetik gora\nAdin honetatik gorako ikasleek musika-tresna, Musika Hizkuntza edo taldea bakarrik lantzea hautatu dezakete; edota euren arteko nahasketa bat ere bai. Honetaz gain, Ikastaro Monografikoetan ere izena eman dezakete.\nIkasleak, talde praktika eta instrumentu ezagutzak sakontzen jarraituko du. Maila honetan, ikasleak Armonia, Audizioa…eta abar moduko ikasgai osagarriak egin ahal izango ditu, musika ekintza hobeto ulertzen lagunduko diotelarik, Ikastaro Monografikoetan ere izena eman dezakete.\nIV. Maila. Lehentasunezko jarduerakoa\nMaila honetako irakaskuntza, ikasleen proposamenen arabera arautuko da.\nHelduei begirako irakaskuntza\nHelduei begirako irakaskuntza. Segundo Olaeta Musika Eskola Publikoak aukera ezin hobea eskaintzen die pertsona helduei bere aisialdia musika hezkuntzarekin bete ahal izateko. Urteak igaro ahala, eskaria hain handia izan da non, gaur egun, Hezkuntza – erreformarekin helduen heziketa Musika Eskolaren Proiektuaren atal bat izatea lortu dugu. Eskolako organigrama barruan aukera ezberdinak eskaintzen zaizkie:\nTaldeko klaseetara bakarrik etorri: Helduentzako Musika Hizkuntza, Ganbara, Banda Sinfonikoa, eta abar. Iraupena desberdina da klasearen arabera.\nMusika tresna bakarrik ikasi. Bakarkako klasea, astean hogeita hamar minutuko saioa irakaslearekin..\nMusika tresna eta taldekoa klasea egin.\nIkasleek 11 urte betetzen dutenean eta 14 urte bete arte, Musika Eskolak euren musika-ikasketak osatzeko honako ikasgaiak lantzeko aukera eskaintzen die. Ikasgaiak aukerazkoak dira eta ikasturte batetik bestera aldatu daitezke.\nIkasgai hauen kostua hileroko kuotaren barruan doa eta eskari orria Idazkaritzan eskatzen da.\nKORUA. Ordu beteko saioa.\nGANBARA MUSIKA. 30 minutuko saioa.\nINFORMATIKA MUSIKALA. 30 minutuko saioa.\nPIANO OSAGARRIA. 30 minutuko saioa, ikasle guztientzat pianokoak izan ezik.\nMUSIKA HISZKUNTZA. Ordu bateko gogortze saioa.\nFANFARREA. Ordu eta laurdeneko saioa.\nPIANO SAKONTZE. 12 urte gorako ikasleei zuzendua, 30 minutuko taldeko saioa.\nMusika tresnak eta espezialitateak\nEtekinak hobetzeko arauak\n6 urte arte


Siberian Husky berokia zaintzea Txakurren Mundua\nThe Siberian Husky Arraza nordikoa deiturikoa da, Siberia iparraldean lan egiteko erabiltzen den txakurra. Arrazoi hauengatik tenperatura baxuetara egokitutako berokia duen arraza da, kanpoko hotzetik edo elurretik isolatzen duten bi geruzekin. Izan ere, txakur hauek kanpoan lo egiten zuten, lasai asko.\nEl Siberian Husky berokia Zenbait zainketa behar ditu, batez ere uzten ari den ile kopuru handia kontuan hartuta. Beroki laburra baina oso trinkoa da, kanpoko geruza luzeagoa eta barneko geruza zuria, artile kolore leuna duena eta larruazala hotzetik eta hezetasunetik isolatuta mantentzen duena.\nNoiz goazen zakurra bainatzera armarria ia iragazgaitza dela dirudi eta ilea hezetasuna eta elurra erraz sartu ez daitezen ikusita ikusiko dugu gorputzeko tenperatura mantenduz. Zaila izango zaizu xaboitzea eta xaboi guztia berriro kentzea, baina ondo ziurtatu behar duguna da berokia ondo lehortzen dugula. Barruko geruzetan ez da hezetasunik utzi behar eta horretarako ilea askatu eta lehortu eta orraztu behar da.\nBestalde, a erosi behar dugu eskuila espezifikoa, Furminator mota, barneko larrua kentzeko iltze motzak dituena, gehien erortzen dena. Muda garaian txakurra ia egunero orraztu beharko dugu ilea nonahi utzi ez dezan. Hala ere, edonora joango den ilea utziko duen arraza da, saihestezina da.\nBenetako apaindegia behar ez duen txakurra da. Noizean behin bainatzeko zailtasunak izanez gero, baten batera joan zaitezke askoz hobeto lehortuko dutelako. Baina zer? orraztea etxean egin daiteke primeran, eta berokia distiratsua eta askea izango da.\nArtikuluaren bide osoa: Txakurren mundua » Txakur orokorrak » Siberian Husky berokia zaintzea


Irekia Eusko Jaurlaritza - Gobierno Vasco :: Euskal sistema sanitario publikoko I+G+B erakunde sanitarioei eta haien gobernantzari buruzko dekretu-proiektua. Aurretiazko kontsulta Publikoa\nEuskal sistema sanitario publikoko I+G+B…\nEuskal sistema sanitario publikoko I+G+B erakunde sanitarioei eta haien gobernantzari buruzko dekretu-proiektua. Aurretiazko kontsulta Publikoa\n* Ekimen honen bidez konpondu nahi diren arazoak:\nIkerketari eta berrikuntzari laguntzea dute oinarri Euskadiko lehiakortasunak eta garapen sozialak, eta halaxe dago jasota 2020ko Zientzia, Teknologia eta Berrikuntzako Planean (ZTBP 2020). Halaber, ikerketa eta berrikuntza sanitarioari laguntzea Osasun Sailaren eta Osakidetzaren ildo estrategikoetako bat da.\nI+G+B jarduerak errazteko eta bere eragina hobetzeko Osasun Sailak duen tresna nagusia Osasun-arloko Ikerketa eta Berrikuntzarako 2020ko Estrategia da (OIBE 2020). 2016ko otsailean aurkeztu eta zabaldu zen estrategia hori.\nOIBE 2020k osasunaren arloko I+G+Bren jarraipena biltzen du, etapa hauek identifikatuta: oinarrizko ikerketa, garapen-gakoak, merkaturatzeko baimena eta osasun-sisteman txertatzea, hedatzea eta erabiltzea. Horrez gain, proposatzen duen eskeman, I+G+Bren jarraipen horretan erakundeak jarduten diren alderdiak adierazten ditu, edota erakunde sanitarioen alderdiak; bereziki, Ikerkuntza Sanitariorako Euskal Fundazioa (BIOEF), Biodonostia eta BioCruces (orain, BioCruces Bizkaia) ikerketa sanitarioko institutuak, Bioaraba (lehen ez zuen erakunde propiorik), Basurtuko eta Galdakaoko ospitaleetako ikerketa-unitateak eta Kronikgune ikerketa-zentroa.\nHasierako mapa hori eboluzionatzen ari zen, eta OIBE 2020k bere jarraipen-sisteman ezartzen zuen, bere indarraldiaren erdian (2018), bitarteko berrikuspena egingo zela, I+G+Bren egituren maparen eboluzioa aztertzeko. Bitarteko berrikuspen hori 2019ko martxoaren 20an aurkeztu zen Legebiltzarrean.\nEra berean, OIBE 2020ren 2.2 helburuak aurreikusten du «Ikerketaren eta berrikuntzaren plangintza-, kudeaketa- eta gobernantza-eredua hobetzea ikuspegi sistemiko eta integratu baten bidez». Helburu hori lortzeko, estrategiak honako ekintza hauek ezartzen ditu, besteak beste:\nEgituren mapa berria bistaratu eta komunikatzea, baita erantzukizunen eta eginkizunen mapa ere, plangintza, kudeaketa eta gobernantza errazte aldera. Halaber, lehendik dauden egiturak optimizatuko dira, eta, hala, bikoiztasunak saihestuko dira, eragingarritasuna eta eraginkortasuna handitzeko.\nOsasun Berrikuntza eta Ikerketarako Fundazioa (BIOEF) eguneratzea, eta haren baliabideak etapa berri honetarako egokitzea.\nHorrek guztiak X. Legegintzaldian hasitako bidean aurrera egiteko premiari erantzuten zion; Sistema Sanitario Publikoaren ikerketaren eta berrikuntzaren antolamendua egituratzeko bidean, hain zuzen. Honako hauek dira 2016. urtetik I+G+Bren inguruan egin diren aldaketa nagusiak:\nBioCruces Bizkaia Institutua eraldatzea. Batzar orokorrak onartu zuen, 2018ko apirilean, eta estatutu sozialak aldatu ziren. Ondorioz, Bizkaiko lurralde historiko osoko osasunaren arloko ikerketa-gaitasunak biltzen ditu.\n2018ko uztailean, Osasuneko sailburuak Euskal Osasun Sistemako I+G+Bko erakundeen mapa onartzea. I+G+Bko lau zentrok (Bioaraba, BioCruces Bizkaia, Biodonostia eta Kronikgune) eta buru korporatibo batek osatzen dute mapa.\n2018ko azaroan, Bioaraba Ikerketa Sanitarioko Institutua eratzea.\n2019ko otsailean, Bioaraba Zientzia, Teknologia eta Berrikuntzako Euskal Sareko (ZTBES) agente gisa akreditatzea, ikerketa sanitarioko institutuen kategorian.\nOndorioz, eta Osasuneko sailburuak 2018ko uztailean onartu ondoren, sistema sanitarioko I+G+Bren mapa bost erakundek osatzen dute: I+G+Bko lau zentrok (Bioaraba, BioCruces Bizkaia, Biodonostia eta Kronikgune) eta buru korporatibo batek (BIOEF).\nZientzia, Teknologia eta Berrikuntzako Euskal Sareko agenteak dira, eta, beraz, funtsezkoak dira Zientzia, Teknologia eta Berrikuntzako Euskal Sisteman. Hortaz, erakunde horien jarduerak, Sistema Sanitario Publikoaren beharrei erantzuteaz gain, bermatu behar du bat datorrela Zientzia, Teknologia eta Berrikuntzako Euskal Sistemarekin (gaur egun ZTBP 2020k eta RIS3k zehazten dituzte) eta Europako ildo estrategikoekin (Horizon 2020 eta beste batzuk), Euskadiren lehiakortasun-helburu orokorrei laguntzeko.\n* Ekimena onartzeko premia eta aukera:\nEgin nahi den araudiak bost erakundeen gobernantza arautu behar du, erakunde mota bakoitzaren (I+G+B zentroak eta buru korporatiboa) funtzioak eta horien arteko erlazioak ezarrita. Araudiak mapa, horren gobernantza eta kudeaketa agente guztientzat ezaguterrazak izaten lagundu behar du.\nHalaber, berrikusi eta eguneratu beharko dira azken hamarkadan zehar Euskal Sistema Sanitario Publikoaren barruan I+G+B jarduerak kudeatzeko balio izan duten hitzarmenak. Hori guztia Osasun Sailaren antolamenduaren eta gaur egun bertako zerbitzu batzuek betetzen dituzten eginkizunen esparruan, eta Osakidetzarekin duten koordinazioa kontuan izanik.\nEra eskematikoan azalduta, honako hauek barne har litzake araudiak:\nMapa osatzen duten erakunde mota bakoitzaren definizioa edo xedea; antolamendu-egitura; jarduerak/funtzioak eta jarduketa-eremua\n* Landu nahi den arau-proiektuaren helburuak:\nMapari sendotasun juridiko-legala emango dion araudia eginda lortu nahi den helburu nagusia da mapa hori osatzen duten elementuen lan kohesionatua bermatzea, bai eta mapak zientziaren, teknologiaren eta berrikuntzaren euskal sistema osoarekin eta Estatuko eta Europako sistemekin duen lan kohesionatua ere, hala, euren I+G+B jarduerek honako hau lor dezaten:\nHerritarren osasuna hobetzea.\nEuskal Sistema Sanitario Publikoaren jarduera, eraldaketa eta jasangarritasuna hobetzea.\nEuskadiren garapen sozioekonomikoari laguntzea.\nEuskal sistema sanitarioaren prestigioa areagotzea eta sistema lehiakor gisa aitortzea.\nGainera, araudia eginez gero, erabat beteko dira Osasun-arloko Ikerketa eta Berrikuntzarako 2020ko Estrategiako ekintzak eta helburuak.


Bilbao.net, Familia, Seme-alaba hezi behar dut, Ikastaroak eta tailerrak (gazteak), Udal Liburutegietako erabiltzaileen prestakuntza\nKokapena: Hasiera Hiritarrak Familia Seme-alaba hezi behar dut Ikastaroak eta tailerrak (gazteak) Udal Liburutegietako erabiltzaileen prestakuntza\nBilboko Udalak egiten dituen ikuskapenak, mantentze-lanak eta kontrolak Ziurtagiri/txosten bat behar dut Lizentzia/baimen bat behar dut Kexa, erreklamazio edo salaketa bat egin nahi dut Nire auzoa/hiria/ingurumena hobetu nahi dut Galdutako objektuak eta animaliak Turistak Informazio praktikoa Hirian ibili nahi dut Aisiako jarduerak Ostatua behar dut Erreklamazioak edo salaketak Larrialdiak edo emergentziak Udal Liburutegietako erabiltzaileen prestakuntza\nZerbitzu honek prestakuntzako ikastaroak eskaintzen ditu, liburutegia autonomiaz eta baliabide guztiekin erabiltzeko beharrezko oinarrizko trebetasunak eskuratzeko, batez ere, teknologia berriak eskuratzeko.\nBilboko Udal Liburutegien Sareko erabiltzaileei.\n94.415.09.15 (bakarrik Bidebarrietako Liburutegiko ikastaroetarako).\neskatzaileak koadrante batean izena ematen du.\nprestakuntza-jardunaldien ordutegien eta edukien berri ematen zaio eskatzaileari.\ninteresatuak adostutako orduan Liburutegiko instalazioetara joan beharko du.\nliburutegiko langileak berak prestakuntzako ikastaroa ematen du.\nZer-nolako prestakuntzako ikastaroak ematen dira?\nBilboko Udal Liburutegien Sareko liburutegi guztiek ematen dute prestakuntzako ikastaroak, erabiltzaileak katalogo informatizatua erabiltzen ikasteko.\nBidebarrietako Liburutegian astero prestakuntza-saio hauek ematen dira, gutxi gorabehera ordubetekoak:\nNola erabili liburutegiko katalogoa.\nLiburutegiko zerbitzu birtualak.


‘Pentsatzeko leku bat. Arte eskola eta -praktika esperimentalak Euskal Herrian, 1957–1979’ erakusketa paratu dute Artium Museoan - KULTUR SHAREA\nMikel Onandia, Rocio Robles eta Sergio Rubira komisario dira erakusketa honetako komisarioak eta Jorge Oteiza Fundazio Museoarekin egindako lankidetzaren emaitza da.\nGasteizko Artium Museoak Pentsatzeko leku bat. Arte-eskola eta -praktika esperimentalak Euskal Herrian, 1957–1979 erakusketa paratu du ekainaren 5era arte. Museo honetako arduradunek azaldu dutenez, “erakusketa aldi horretan garatutako beste hainbat proiektu aztertzen dituzten 19 azterketa-kasutan egituratuta dago. Proiektu horien ezaugarri nagusiak hezitzeko asmoa eta artearen testuinguruan ikerketarako eta topaketarako espazioak sortzeko borondatea dira”.\nErakusketa hau artea eta pedagogia uztartzen dituzten Museoaren beste proiektu batzuekin lotuta dago, hala nola Antonio Ballester Morenok 2021ean egindako erakusketarekin edo JAI ikasketa-programarekin. Mikel Onandiak, Rocio Robles Tardiok eta Sergio Rubirak ikertu eta komisariatu dute Pentsatzeko leku bat, eta Altzuzako Jorge Oteiza Fundazio Museoaren laguntzarekin antolatu da. Honetan, Begi trantsitibo bat. Irungo Zine Klubaren proiektua aurkeztuko da datorren asteazkenean, urtarrilak 26.\nJorge Oteizak Quousque Tandem…! (1963) liburuan esaten zuen bezala, “guk ezin dugu ikerketaz hitz egin, ez baitugu ez elkartzeko tokirik, ezta pentsatzera biltzeko leku sinple bat ere”. Baieztapen hori abiapuntu hartuta, hauxe da erakusketa honen helburua: Euskal Herriko jendearen hazkunde soziopolitiko, kultural eta intelektuala ahalbidetuko duten topaguneak sortzeko dei horri erantzutea. Erakusketak 1957-1979 bitartean egindako hezkuntza-proiektu batzuk, taldekako zein banakako proiektuak, berreskuratzen eta biltzen ditu, Oteizak orduan nabarmendu zuen argudio bera aldarrikatzeko.\nMapa horri izenak eta lekuak gehitzean, artisten eta geografien arteko loturak bistaratzen dira, Euskal Herriko zein Estatu espainiarreko arte-panoraman giltzarri izan ziren alderdi batzuekiko kezka komun bat agerian uzten dutenak: abstrakzioaren eta figurazioaren arteko eztabaidak, arteen integrazioaren defentsa, arte-irakaskuntza berritzeko premia edo artearen funtzio sozialaren eta garrantziaren aitortza, non haurrak arreta berezia jasotzen duen subjektu eta hartzaile gisa. Horrekin, euskal arte garaikidearen sorrerako gertakari haietara hurbilketa bat egitea proposatzen da, artista hezitzaile bihurtzeko prozesuetatik eta arte-irakaskuntzatik abiatuta oraingo honetan, baina bi ardatzok garaiko testuinguru historiko-sozialetik aztertzea ahaztu gabe.\nTags: Artium museoa\nDebagoienako Antzerki Plataforma aurkeztu dute


Bizkaibuseko sindikatuek mobilizazioak iragarri dituzte - Uriola.eus\nUGT, ELA, CCOO, USO eta LAB sindikatuek "Gurea defenda dezagun, lanpostuen suntsiketari ez" lelopean, irailaren 24an eta urriaren 1ean manifestazioak deitu dituzte sindikatuek. 10:00etan Foru jauregitik abiatuko dira Garraio Zuzendaritzaren egoitzara arte. Urriaren 3tik aurrera bi orduko lanuzteei ekingo diote, goiz, arrats eta gaueko txandetan. Greba egingo dute urriaren 6, 9, 13, 15, 17, 20, 21, 23 eta 24an eta, erantzunik ezean, urriaren 27tik aurrera etenik gabeko grebari ekingo diote.\nArtxandako autobusaren erabiltzaileen erabakia\nA3216 linea urrian etengo du Bizkaibusek. Zerbitzua bere horretan ordezkatzea ezinezkoa dela aurreratu du dagoeneko Garraio Saileko buru Asier Abaunza zinegotziak, kostu horri Udalak aurre egin ezin diola argudiatuta, baina "kostu extrak" beregain hartzeko prest azaldu da. Abaunza zinegotziak, alternatiba gisa, Bilbobus lantzadera baten proiektua du esku artean. Horretarako hainbat xehetasun aztertzen eta hainbat froga egiten ari da Garraio saila, besteak beste, lantzaderak egingo duen ibilbidea, izango dituen ibilgailuak edota izango duen prezioa. Ibilbideari dagokionean, hiru aukera baloratzen ari da: Funikularrarekin lotura egitea, Deusturekin egitea edota Abandorekin. Hiru proposamenak joan den astean aurkeztu zizkien Artxandako autobuseko erabiltzaileei.\nArtxanda plataformak auzokide, langile eta autobuseko erabilzaileak asanbladara deitu ditu gaur, irailak 22, Artxandako Txakolinean, 19:00etan. Plataformak adierazi duenez, "gure xedea autobus lineak bere horretan jarraitzea da". Garraio sailak aurkeztu dizkion alternatiben aurrean, "azterketa xehea egin eta erabakia hartzea hitzartu dugu". Gaurko erabakiaren berri bihar, asteartea, emango dute prentsaurrean plataformako kideek.


Metodoa - Spirit Experiences\nEzagutu ezazu gure metodoa\nESPERIENTZIA BAKOITZA BIDAIARIEN GUSTURA DISEINATZEA LAGUNTZEN DIGUNA.\nNormalean, jendeak Euskal Herria bisitatu nahi duenean leku tipikoetara joateko ohitura dauka, adibidez, hirietara edo herri txikietara eta bertako gastronomiaz gozatzea. Aldiz, kostaldeko herri txikikiek ezkutuan gorde dute Euskal Herriaren benetako esentzia.\nGuk, Spiriten, bidaiariei aukera ematen diegu euskal kulturan beste pauso bat ematea eta hemengo kosta, historia, gastronomia eta tradizioak gehiago ezagutzea.\nEuskal Kostaldeko ingurumen eta parajeak garrantzia haundia dute, guk, esperientzia pertsonalizatuak sortzen ditugu euskal kostaldetik,\nbertako kultura beste begi batzuekin ikusteko. Kostaldeko aniztasuna, hondartzak, portu erakargarriak, badia eta ibaiaren bokalez disfruta dezazun.\nGure esperientzia guztiak zurekin hasten dira, horri, hazte fasea deitzen diogu, bertan, zure bidaiari forma ematen hasiko gara, hazten jarraituko du zurekin batera eta esperientzia pertsonalizatu bihurtuko da lagunekin, familiarekin edo nahi duzunarekin gozatzeko.\nGure metodoari esker, Spirit Experiences, gai gara arrakastarekin egiteko.\nFase honetan zeintzuk diren zure gustuak, kezkak, Euskal Herria bisitatzeko arrazoiak, beraz, gai gara zure bizimodua ezagutzeko eta zurekin bat egiten duen bidaia diseinatzeko. Hortaz, Euskal Herria beste perspektiba batetik ezagutu dezakezu bost zentzuak aktibatuz.\nHazkuntza-fasea bukatu ondoren, esperientzia sortzen hasiko gara. Bilaketa baten bidez leku eta zerbitzu onenak aukeratuko ditugu zuretako. Informazio guztia daukagula ziurtatzen gara, bisita eta ekintzak onak izan daitezen. Diseinu-fasearekin hasteko prest egongo ginateke.\nHirugarren fase honetan, aurreko fasean jasotako informazio guztia komentatuko genizuke gero zurekin batera diseinatzen hasteko, ideiak partekatzeko eta ze motatako esperientzia egokitzen den hobeto.\nEra berean, lan hau guk egin dezakegu nahi izanez gero arazorik gabe.\nGure experientzien irizpideak\nGURE ESPERIENTZIA GUZTIAK, FUNTSESKO 4 IRIZPIDE BETETZEN DITUZTE SPIRIT ESPERIENTZIA BAT BIZITEZEKO.\nSpiriten esperientzia guztiak esklusiboak dira gure belaontzi zoragarriaz gozatu dezazun bakarrik, lagunekin edota familiarekin.\nSentsazio hori dena kontrolpean dagoela jakitea, deskonektatu eta erlaxatu zaitezkela. Gu arduratuko gara denak funtziona dezan behar bezala zuretzat.\nDESBERDINA %100 ean\nTurismoa egiteko modu berri bat, Euskal Herria beste perspektiba batetik ezagutzeko aukera eta beste inork ez dauzkan irudiak eskuratzea.\nMomentu oro, kontu handiz zaintzen dugu itsasontzia eta zure erosotasuna zihurtazen dugu gustura egon zaitezen gurekin.\nOrain, esperientzia esklusibo eta paregabea bizitzea nahi baduzu Spiritekin, kontaktuan jarri eta hasi zure esperientzia sortzen.


Archivo Histórico Eclesiástico de Bizkaia - Bizkaiko Elizaren Histori Artxiboa - Ingurumenaren Munduko Egunean...\nIngurumenaren Munduko Egunean...\nArtxiboak bisita teknikoa egin dau Biotermiak enpresak Seminarioa eraikinean daukan baso-biomasa estazinora, Euskal Herriko handienetakora.\nSeminarioa eraikineko biomasa-estazinoak orduko 820 kw argindar ekoizten dau, lehengo orduko 2.500 kwen ordez, eta berotasunez eta ur beroz hornitzen ditu eraikineko enpresa eta instalazino guztiak, artxiboa, Seminario hotela, kirol instalazinoak (gimnasioa eta padela), dendak, e.a., barru. Guztira, 54.000 metro karratu eta iragaitzako 2.000 lagun.\nProzesua erraza da: inguruko basoetako zuraren txirbilak erabilten dira erregai lez. Txirbilak estazinoari erantsita dagoan silora heltzen dira, eta torloju amaigabearen bitartez galdaran sartzen dira, berotasuna sortzen da errekuntzagaz eta berotasunak berokuntza eta ur bero zirkuituan sartzen dan ura berotzen dau. Gasak kanpora botaten dira eta azkenean geratzen dan hautsa abonu eta oinarri lez erabilten da. Estazinoak urtean 1.000 tona txirbila kontsumitzen dau eta aurrezte ekonomikoa %25ekoa da eta are eta garrantzitsuagoa da CO2 isurtzeari jagokonez izaten dan aurreztea, hain zuzen be, urtean 460 tonatakoa.


Jarduera - Erandioko Udala - Erakundeak - opendatabizkaia.eus\nDatu multzoak 4\nErrekurtsoa eguneratu zen Udal honen baserri-kokapenei buruzko datuak, urtero metatutakoak, kontsulta daitezke. datuen multzoan Hirigintza plangintza - Erandio Duela 10 ordu\nErrekurtsoa eguneratu zen Udal honen Plangintza Orokorra eta datu orrokorrak erakusten dira. Metatutako informazioa zeinaren denbora- eremua 2019 eta 2022 bitartekoa da. datuen multzoan Hirigintza plangintza - Erandio Duela 10 ordu\nDatuen multzoa eguneratu zen Hirigintza plangintza - Erandio Duela 10 ordu\nDatuen multzoa eguneratu zen Hirigintza plangintza - Erandio Duela 1 hilabete\nErrekurtsoa eguneratu zen Udal honen baserri-kokapenei buruzko datuak, urtero metatutakoak, kontsulta daitezke. datuen multzoan Hirigintza plangintza - Erandio Duela 2 hilabete\nErrekurtsoa eguneratu zen Udal honen hirigintzaren xehatutako kalifikazioa kontsulta daiteke. Metatutako informazioa zeinaren denbora- eremua 2019 eta 2022 bitartekoa da. datuen multzoan Hirigintza plangintza - Erandio Duela 2 hilabete\nDatuen multzoa eguneratu zen Hirigintza plangintza - Erandio Duela 3 hilabete\nDatuen multzoa eguneratu zen Udaldata - Erandio Duela 3 hilabete\nErrekurtsoa batu zaio Udal honi dagozkion Gastuak, Sailkapen Ekonomikoaren arabera, Aintzatetsitako betebehar garbiak fasean eta Ordainketa Likidoak fasean erakusten dira. Metatutako informazioa zeinaren denbora- eremua 2019 eta 2022 bitartekoa da. datuen multzoari Udaldata - Erandio Duela 3 hilabete\nErrekurtsoa eguneratu zen Udal honi dagozkion Tokiko zerga-Tarifak eta Zerga Tasak erakusten dira. Metatutako informazioa zeinaren denbora- eremua 2019 eta 2022 bitartekoa da. datuen multzoan Udaldata - Erandio Duela 5 hilabete\nErrekurtsoa batu zaio Udal honen baserri-kokapenei buruzko datuak, urtero metatutakoak, kontsulta daitezke. datuen multzoari Hirigintza plangintza - Erandio Duela 5 hilabete\nErrekurtsoa eguneratu zen Udal honen Plangintza Orokorra eta datu orrokorrak erakusten dira. Metatutako informazioa zeinaren denbora- eremua 2019 eta 2022 bitartekoa da. datuen multzoan Hirigintza plangintza - Erandio Duela 5 hilabete\nDatuen multzoa eguneratu zen Hirigintza plangintza - Erandio Duela 5 hilabete\nErrekurtsoa batu zaio Udalerri honetako ontzi arinen edukiontzien kokapena erakusten da. datuen multzoari Edukiontziak - Erandio Duela 7 hilabete\nDatuen multzoa sortu zen Edukiontziak - Erandio Duela 7 hilabete\nDatuen multzoa eguneratu zen Hirigintza plangintza - Erandio Duela 8 hilabete\nErrekurtsoa batu zaio Udal honen baserri-kokapenei buruzko datuak, urtero metatutakoak, kontsulta daitezke. datuen multzoari Hirigintza plangintza - Erandio Duela 8 hilabete\nErrekurtsoa eguneratu zen Udal honen Plangintza Orokorra eta datu orrokorrak erakusten dira. Metatutako informazioa zeinaren denbora- eremua 2019 eta 2022 bitartekoa da. datuen multzoan Hirigintza plangintza - Erandio Duela 8 hilabete\nErrekurtsoa eguneratu zen Udal honen hirigintzaren xehatutako kalifikazioa kontsulta daiteke. Metatutako informazioa zeinaren denbora- eremua 2019 eta 2022 bitartekoa da. datuen multzoan Hirigintza plangintza - Erandio Duela 8 hilabete\nErrekurtsoa eguneratu zen Udal honi dagozkion Diruzaintzako gerakina erakusten da. Metatutako informazioa zeinaren denbora- eremua 2018 da. datuen multzoan Udaldata - Erandio Duela 10 hilabete\nErrekurtsoa eguneratu zen Udal honi dagozkion Sarrerak, Sailkapen Ekonomikoaren arabera, Aintzatetsitako eskubide garbiak fasean eta Diru-bilketa garbia fasean erakusten dira. Metatutako informazioa zeinaren denbora- eremua 2018 da. datuen multzoan Udaldata - Erandio Duela 10 hilabete\nErrekurtsoa eguneratu zen Udal honi dagozkion Gastuak Sailkapena, Programa araberakoa, Aintzatetsitako betebehar garbiak fasean eta Ordainketa Likidoak fasean erakusten dira. Metatutako informazioa zeinaren denbora- eremua 2018 da. datuen multzoan Udaldata - Erandio Duela 10 hilabete\nErrekurtsoa eguneratu zen Udal honi dagozkion Gastuak, Sailkapen Ekonomikoaren arabera, Aintzatetsitako betebehar garbiak fasean eta Ordainketa Likidoak fasean erakusten dira. Metatutako informazioa zeinaren denbora- eremua 2018 da. datuen multzoan Udaldata - Erandio Duela 10 hilabete\nErrekurtsoa eguneratu zen Udal honen baserri-kokapenei buruzko datuak, urtero metatutakoak, kontsulta daitezke. datuen multzoan Hirigintza plangintza - Erandio Duela 12 hilabete\nErrekurtsoa eguneratu zen Udal honen Plangintza Orokorra eta datu orrokorrak erakusten dira. Metatutako informazioa zeinaren denbora- eremua 2019 eta 2022 bitartekoa da. datuen multzoan Hirigintza plangintza - Erandio Duela 12 hilabete\nDatuen multzoa eguneratu zen Hirigintza plangintza - Erandio Duela 12 hilabete


[Bideoa] Irmotasuna eta ardura eskatu ditu Duintasunak : Oarsoaldeko Hitza\n[Bideoa] Irmotasuna eta ardura eskatu ditu Duintasunak\nIndartsu itzuli da oporraldiaren ostean Duintasuna, eta errebindikazioa inoiz baino biziago mantentzeko asmoarekin pentsio eta bizitza duina bermatzen ez dieten artean, bederen.\nIndartsu itzuli da oporraldiaren ostean Duintasuna, eta errebindikazioa inoiz baino biziago mantentzeko asmoarekin pentsio eta bizitza duina bermatzen ez dieten artean, bederen. Espainiako Estatuko egoera politikoari erreparatu diote, eta kezka azaldu “gobernu berria eratzeko moduak ikustean”, baita hauteskunde berriek izan ditzaketen ondorioengatik pentsio publikoen etorkizunerako.\nMilaka eta milaka pentsiodunen egoerarekin kezkatuta azaldu da, gehienetan emakumeak, “hilabete amaierara heltzeko zailtasunak baitituzte, ez dutelako argindarraren faktura ordaindu, ezta gasa edo behar dituzten sendagai guztiak ere”. Larrialdi egoeran direla salatu du elkarteak eta exijentzia zehatzak egin: Gizarte segurantzaren finantziazioa eta pentsio publikoaren sistemaren etorkizuna bermatuko duen legedia; urteroko KPIaren igoera automatikoaren legezko bermea; 1.080 euroko gutxieneko pentsioa bizitza duina bermatzeko; pentsio erreformen indargabetzea eta batez ere jasangarritasun faktorea, eta gizon eta emakumeen arteko soldata aldearekin amaitzea.\nPentsioez arduratzen da jubilatuen mugimendua, baina ez horretaz bakarrik ordea, eta argi utzi dute gaur, “lan baldintzez eta soldatez ere arduratzen gara, baita negoziazio kolektiboez ere. Lanbide arteko gutxieneko soldata duina defendatzen dugu, prekarietate izugarriarekin amaitu behar duen enplegu eta soldata duinak, horiek bermatuko baitute, finean, gizarte segurantzan kotizazio eta diru sarreretan hobekuntza”.\nPrograma progresista defendatzen duten indar politiko guztien akordioa abian jartzea galdegin du Duintasunak, “ezinbestekoa da Espainiako Estatua gobernatzeko, pentsioen sistema publikoak dituen beharrak konponduko dituen legeak abian jartzea, pentsiodunek, langileek, langabeek eta gizarte beste arlo batzuetan bizi duten ziurtasun ezarekin amaitzea”.\nArduraz jokatzeko eskatu die Duintasunak indar politikoei: “Milioika pentsiodunen aldarrikapenak entzun eta hauen arazoak konpontzea eskatzen diegu. Ez dago arrazoi politiko bakarra jendea alde batera, bazterrean uzteko, eta arrazoi ugari, ordea, agintari ekonomiko eta finantzario isilarazteko”.\nKaletan eta plazetan borrokatzeko konpromisoa berretsi dute gaur bildutakoek, “momentuak eskatzen duelako eta horrela defenditzen ditugulako gure aldarrikapenak”.


Zer funtzio behar dira gaur egungo marketin digitaleko sailean? | Martech Zone\nLarunbata, abuztuak 31, 2019 Larunbata, abuztuak 31, 2019 Douglas Karr\nNire bezero batzuentzat, haien marketin digitalerako ahaleginetarako beharrezko talentua kudeatzen dut. Beste batzuentzat, langile gutxi dute eta beharrezko gaitasunak handitzen ditugu. Beste batzuentzat, talde oso sendoa dute barnean eta orientazio orokorra eta kanpoko ikuspegia besterik ez dute behar berritzaile izaten eta hutsuneak identifikatzen laguntzeko.\nNire enpresa lehenengo aldiz sortu nuenean, industriako lider askok espezializatzeko eta zeregin zehatz bat betetzeko aholkatu zidaten; hala ere, konpainia gehienetan ikusten nuen hutsunea zen talde orekatua oso gutxitan izaten zutela eta beraien estrategietan hutsuneak sortzen zituela ikusten ez zirenak. Horrek ez zuen esan nahi inolaz ere huts egiten zutenik, baizik eta esan nahi zuen ez zeudela beren ahalmen guztia lortzen zituzten aktiboekin.\nNire ustez, negozio bakoitzak kanpoko bazkide bat izan beharko lukeela marketin digitalerako ahaleginetan. Noski, alboratuta nagoen bitartean ... hainbat arrazoi daude:\nTresna Lizentzia - Bezeroen kostua konpentsatzeko gai naizen enpresa tresnen sarbidea dut. Horrek enpresa bati nahiko diru aurrez dezake.\nFokatu - Kanpoko baliabide gisa, konpainiaren eragiketekin, bilerekin, politikarekin edo (gehienetan) aurrekontu murrizketekin arduratu beharrik ez izatearen abantaila nabarmena dut. Normalean, arazoren bat konpontzeko kontratatzen naute eta hori etengabe bilatzen dut, ematen dudan balioa ordaintzen duen enpresa batek emankorra izan daitekeen edo ez izan daitekeen soldata bat ordainduz.\nNegozio-zifra - Ia enpresa guztiek fakturazioa dute, beraz, gaitasun multzoen hutsuneak estaltzeko gai naiz nire bezeroek biraka ari diren langileak dituztenean. Eta ia erakunde guztiek fakturazioa dute!\nNitxo aditua - Enpresa gehienek ezin dute baliabiderik kontratatu beharrezko rol bakoitzerako, baina urteetan zehar gaitasun multzo hori garatu dut frogatutako liderrekin. Horrek esan nahi du beharrezko rolak ekar ditzakedala behar bezala, aurrekontua optimizatuz eta arrakasta izateko aukerak handituko dituzten benetako txapeldunak ekarriz.\nPeritu zabala - Industrian zehar lan eginez eta industriaren joeren gainean mantenduz, irtenbide berritzaileak ekartzen dizkiet nire bezeroei. Estrategia edo plataforma bat enpresa batean probatzen badugu eta ondo funtzionatzen badu, bezero guztiei ekartzen diet eta bezeroak bere kabuz egingo balu baino zailtasun askoz gutxiago ezartzen ditut.\nSpiralytics-en infografia hau, Nola egituratu zure marketin digitaleko taldea, marketin digitaleko talde modernoak arrakasta izan dezan beharrezkoak diren 13 rolak zehazten ditu.\nMarketin digitaleko eginkizunak:\nMarketing Digital kudeatzailea or Project Manager - Proiektuak gainbegiratzea eta taldeak eraginkortasunez funtzionatzen duela ziurtatzea.\nSormen zuzendaria or Graphic Designer - kanal digitalen bidez marka baten komunikazioaren ikusizko koherentzia mantentzeko.\nGaratzaileak - Integrazioa eta elementu elkarreragileak ezinbestekoak dira gaur egun erakunde guztientzat; beraz, frontendean erabiltzaile esperientzia bikaina duen back-end sendoa eraikitzeko talde bat edukitzea ezinbestekoa da.\nMarketin digitalaren analista - Ezinbestekoa da marketin digitaleko talde bakoitzak bere eragina neurtzeko bitarteko planifikatuak izatea, baita lidergoa eta taldeak emaitzak ezagutzen lagunduko duten txosten eraginkorrak ere.\nMarketin digitaleko estratega - ekimen orok errendimendu adierazle nagusiak eta erakundearen helburu orokorrak bultzatzen lagundu behar du. Estrategia batek pieza hauek batzen ditu eta kanal, euskarri eta euskarri guztiak guztiz baliatuta daudela ziurtatzen du.\nSEO kudeatzailea edo espezialista - bilatzaileek erabiltzaile guztiekin kanal guztiak gidatzen jarraitzen dute asmo erosteko erabakia ikertzeko. Bilaketa organikoko plataformek marketin digitaleko taldeek erabil dezaketen informazio ugari eskaintzen dute eta baita sarrera kanal ezin hobea ere eramaten dutenak gidatzeko. Estrategia errentagarri horiek gidatzen dituen norbait izatea ezinbestekoa da erakunde guztientzat.\nBilatu Publizitate espezialista - Bilaketa organikoak bilaketa-emaitzen orrialdeetan liderra izateko bultzada eta aginpidea behar dituen arren, publizitateak eramango du hutsunea. Ez da gasturik eta espezializaziorik gabe, ordea. Iragarkiak erostea akats ikaragarria eta garestia izan daiteke aditua ez baduzu.\nBistaratzeko iragarkien espezialista - Iritsi nahian ari zaren audientziaren jabe diren beste gune batzuk daude; beraz, gune horietan publizitatea kontzientzia, konpromisoa eta bihurketak bultzatzeko estrategia sendoa da. Hala eta guztiz ere, iragarkien plataformen kopurua, bideratzeko gaitasunak, iragarki motak eta probak egiteko aldagaiak ez dira zientzia gutxi. Zure pantailako iragarkien eragina norbaitek haztea ezinbestekoa da.\nSare sozialen kudeatzailea edo espezialista - sare sozialek zure erosle potentzialekin harremanetan jartzeko baliabide izaten jarraitzen du, baita zure marka pertsonalaren edo profesionalaren autoritatea garatzeko kanal bikaina ere. Norbaitek zure komunitatea ikertu, kontrolatu eta haztea defentsa, laguntza eta informazioaren bidez estrategia sendoa da edozein marka modernorentzat.\nUser Experience or Erabiltzailearen interfazearen diseinatzailea - Zure front-end garatzaileak esperientzia kodifikatu aurretik, erabat garatu eta probatu behar da frustrazioa murrizteko eta bezeroen gogobetetasuna hobetzeko. Ulertzen duen norbait izatea giza ordenagailuaren interfazearen diseinua beharrezko inbertsioa da esperientzia horiek garatzerakoan.\nIdazlea - Orri zuriak, erabilera kasuak, artikuluak, blogeko mezuak eta sare sozialen eguneratzeak talentu handiko idazleak behar dituzte, zabaltzen saiatzen ari zaren tonua, nortasuna eta informazioa guztiz islatu ahal izateko. Langileetan idazle bat edukitzea luxua izan daiteke askorentzat ... baina ezinbestekoa da zure edukian egindako inbertsioak eragina izatea nahi baduzu.\nPosta elektronikoko merkaturatzailea - Emagarritasunetik, gaiaren ildotik, edukien diseinuraino ... posta elektronikoa komunikazio euskarri bakarra da, emaitzak lortzeko talentua eta espezializazioa behar dituena. Gaur egun gure sarrera ontziak paketatuta daude, beraz harpidedunak irekitzea eta klikatzea lortzea da erronka.\nEdukien marketineko espezialista edo estratega - Zein dira zure irtenbideak eta bezeroak bilatzen dituzten gaiak? Nolakoa da ekoizten ari zaren eduki liburutegia? Edukien marketineko estratega batek oihartzuna izango duten gaiak lehenesten eta identifikatzen laguntzen du ... baita lehiaketaren buru izaten jarraituko duzula ere.\nHemen Infografia osoa:\nTags: merkaturatzaile digitaladigital marketingmarketin digitaleko posizioakmarketin digitaleko rolakmarketin digitaleko taldeamarketin digitalaren izenburuakdiseinatzaile grafikoabilaketa marketineko espezialistaseo kudeatzaileasare sozialetako espezialista\nNola aukeratu kanalik onenak zure bezeroarentzako arreta estrategiarako